Ševrolet Spark EURONCAP test - Đelmaš Auto Beograd\nCirih - Chevrolet Spark, ocenjen sa jakih četiri zvezdice za bezbednost od strane Evropskog programa za ocenjivanje novih automobila (EuroNCAP), koji je danas objavio svoje rezultate.\nSpark je osvojio 69 od mogućih 100 bodova, tako da mu je nedostajao samo jedan bod za maksimalnu ocenu od 5 zvezdica.\n"Izvrsne performanse novog mini auta na strogom EuroNCAP testu odraz su naše posvećenosti bezbednosti, kao i dopadljivom stilu i sjajnoj opremljenosti," istakao je Wayne Brannon, predsednik i generalni direktor kompanije. "Spark zadovoljava visoka očekivanja kupaca mini-automobila na zrelim evropskim tržištima."\nPo pitanju zaštite dece, Spark je takođe zabeležio maksimalan broj bodova u dinamičnim testiranjima sedišta za decu, koji vrednuju zaštitu dece od mogućih povreda u različitim vrstama sudara. Lutke za sudare, koje su predstavljale decu u uzrastu od 1,5 i 3 godine, su ostale propisno na svojim mestima, zadržane Sparkovim zaštitnim oklopom tokom testova bočnog sudara.\nOva dostignuća rezultat su strukturnih poboljšanja na modelu Chevrolet Spark u kombinaciji sa punom ponudom sistema aktivne i pasivne bezbednosti. Više od 66% karoserije mini automobila je izvedeno od čelika velike snage, sa 16,5% udelom čelika ultra visoke snage, koji se najviše koristi u uzdužnoj konstrukciji donjeg trapa i u prednjim i središnjim stubovima u bočnoj strukturi karoserije. Ovo doprinosi odličnim rezultatima na testovima bočnog sudara.\nStandardna bezbednosna oprema modela Chevrolet Spark uključuje:\nKupcima su uz doplatu od samo 240 EUR, bez obzira na izabrani model novog Sparka na raspolaganju dodatno sledeći bezbednosni sistemi:\nSve o Chevrolet Sparku


Makron u poseti Ruandi u cilju obnavljanja odnosa dve zemlje\nTanjug 27. maja 2021. 09:56\nKIGALI – Francuski predsednik Emanuel Makron stigao je danas u Kigali, glavni grad Ruande, u nadi da će obnoviti odnose između dve zemlje nakon višedecenijskih optužbi Ruande na račun Francuske i njenog saučesništva u genocidu 1994. godine.\nUlice Kigalija su danas tihe, bez ijednog transparenta ili zastave koji obično prate posetu na visokom nivou, prenosi agencija Rojters.\nFrancuski predsednik bi trebalo da govori o genocidu u Memorijalnom centru Gisozi u Kigali, gde je sahranjeno više od 250.000 pripadnika naroda Tutsi.\nPoseta je usledila nakon objavljivanja izveštaja francuske istražne komisije u martu, u kojem se navodi da je kolonijalni stav zaslepio francuske zvaničnike i da vlada snosi „ozbiljnu“ odgovornost jer nije predvidela pokolj.\nPredsednik Ruande Pol Kagame, koji je rekao ranije da je\nFrancuska učestvovala u genocidu, izjavio je prošle nedelje da ovaj izveštaj „mnogo znači“ građanima Ruande.\nGrađani Ruande „možda ne mogu zaboraviti, ali mogu oprostiti“ Francuskoj za njenu ulogu, izjavio je Kagame, pripadnik Tutsa i glavna figura na političkoj sceni Ruande otkako je njegova pobunjenička vojska okončala ubistva odreda smrti koji su odani vladi koju predvode pripadnici naroda Hutu.\nMakron, koji je pokušao da distancira Francusku od njene kolonijalne prošlosti, izjavio je u aprilu da će zvanični Pariz otvoriti arhive bivšeg predsednika Fransoa Miterana o Ruandi, u sklopu nastojanja da se bolje razume uloga Pariza u toj afričkoj zemlji tokom genocida.


300 radnika valjevske vojne fabrike “Krušik”dobijaju stalno zaposlenje?\n300 radnika valjevske vojne fabrike “Krušik”dobija stalno zaposlenje?\nredakcija August 24, 2018\t0 Komentara\nAsocijacija slobodnih i nezavisnih sindikata podnela je inicijativu da oko 300 radnika valjevske vojne fabrike “Krušik”, koji su angažovani trenutno po ugovoru na određjeno vreme, budu zaposleni za stalno, saopštio je ASNS.\nPo proceni ovog sindikata, reč je o oko 300 radnika koji u “Krušiku” rade u poslednje dve godine.\n– Ono što je dobro jeste da smo dobili potpunu podršku direktora “Krušika” za ovu inicijativu, tako da je na nama da u Beogradu izvršimo pritisak na Ministarstvo odbrane. Ja sam sa ministrom Aleksandrom Vulinom već imala razgovor i po svemu sudeći bio je jako motivisan i mislim da će radnici “Krušika” koji rade na ugovor na određeno do Nove godine biti primljeni u stalni radni odnos – rekla je predsednica ASNS Ranka Savić posle razgovora sa direktorom “Krušika” Mladenom Petkovićem.\nOna je ponovila ocenu da je prijatno iznenađena posle svake posete “Krušiku”, s obzirom na stalno povećanje broja radnika, kao i na prosečnu platu zaposlenih od više od 50.000 dinara.\nKompanija „Vega“ donirala očni ultrazvuk Opštoj bolnici Valjevo\nDelegacija Republike Belorusije danas u poseti Valjevu


Španija želi da stane na kraj klađenju i igrama na sreću | Novosti.RS\n22. 02. 2020. u 16:12\nIndustrija igara na sreću procvetala je u Španiji u protekloj deceniji. Internetske kladionice, sportsko klađenje i kockarnice preuzeli su dominantno mesto na tržištu od državne lutrije i poker aparata postavljenih u kafićima i restoranima, nekad tradicionalnih igara na sreću.\nVlada namerava da smanji reklamiranje takvih mesta na televiziji za 80 posto i da zabrani kompanijama korišćenje poznatih osoba za komercijalizaciju klađenja.\nKladionice koriste i druge fudbalske zvezde poput Kristijana Ronalda i Nejmara jer je fudbal izuzetno popularan u Španiji. Te reklame se prikazuju na televiziji.\n"Regulacija treba da bude slična onoj kod duvanske industrije", rekao je Garson. "Ne regulišemo industriju tekstila nego sektor koji može imati posledice na javno zdravlje", dodao je on, prenosi portal B92.net.\nMeđu predloženim merama je i zabrana reklamiranja bonova za kockanje kojima se, prema rečima Garsona, privlače ranjive skupine podložne zavisnosti od kocke.\nKladioničarski i kockarski lobi procenjuje kako igrači u Španiji preko sportskog klađenja, kazina i nacionalne lutrije izgube godišnje ukupno 10 milijardi evra, što je oko 0,8 posto BDP-a Španije.


Vrijednost aktive subjekata bankarskog sistema u FBiH 21 milijardu KM - Akta.ba\nVrijednost aktive subjekata bankarskog sistema u FBiH 21 milijardu KM\n20.06.2018. 11:55 / Izvor: Akta.ba\nUkupna vrijednost aktive subjekata bankarskog sistema u Federaciji dostigla je 21 milijardu KM. Dostignuta vrijednost približna je iznosu nominalnog BDP-a Federacije, a isto je usporedivo i na nivou BiH, rečeno je sinoć na predstavljanju rezultata poslovanja subjekata bankarskog sistema Federacije BiH u 2017. godini u organizaciji Agencije za bankarstvo Federacije Bosne i Hercegovine.\n"Uvjereni smo da Agencija za bankarstvo FBiH može biti najbolji primjer djelovanja koje je usklađeno sa najboljim praksama i međunarodnim standardima. Razvoj makro i mikro-prudencijalne supervizije predstavlja važan zadatak koji je u toku prethodne godine rezultirao sljedećim: usvojeno je 48 podzakonskih akata, odluka i uputstava, za usvajanje u 2018. godini je pripremljeno 11 dodatnih akata, te je definirano više od 100 izvještajnih obrazaca koji se odnose na primjenu nove regulative", izjavio je direktor Agencije za bankarstvo FBiH, Jasmin Mahmuzić.\nNaglasio je da su u okvirima redovnih i obaveznih aktivnosti koje se odnose na kontrole poslovanja subjekata bankarskog sistema, sprovedene su 92 kontrole i naloženo je 266 mjera prema subjektima sistema.\n"Praćenje subjekata bankarskog sistema odvijalo se i kroz analize redovnih izvještaja i drugih informacija koji se dostavljaju Agenciji na mjesečnoj i kvartalnoj osnovi. Zaključno sa krajem 2017. godine, naš sistem je siguran i stabilan, suočen sa prilikama i izazovima koje nameće okruženje u BiH i efekti koji se prenose sa drugih tržišta", ističe Mahmuzić.\nKada je u pitanju sektorska struktura kredita u 2017. godini, 48,20% čini stanovništvo, 47,80 % privatna preduzeća i 4% ostali sektor. Ukupni krediti stanovništva čine 6,4 milijardi KM, a privatnih preduzeća 6,3 %.\nUkupni depoziti ostvarili su rast u protekloj godini za 11,6 % i iznose 15,8 milijardi KM.\nU sistemu je na kraju 2017. godine zaposleno više 8.158 građana. Kao rezultat poslovanja subjekata sistema, evidentirani su izdaci po osnovu direktnih poreza u iznosu od 117 miliona KM, samo u 2017. godini. Ne treba zaboraviti i ostale obaveze koje subjekti sistema izvršavaju prema drugim institucionalnim nivoima unutar BiH i Federacije.\nSubjekti bankarskog sistema pokazuju i naročitu društvenu odgovornost, te je pored učešća u brojnim vidljivim projektima koji imaju širu korist za zajednicu, u 2017. po osnovu donacija i sponzorstava izdvojeno 7,7 miliona KM.\nZaključno sa krajem 2017. godine, kako je rečeno, naš sistem je siguran i stabilan, suočen sa prilikama i izazovima koje nameće okruženje u BiH i efekti koji se prenose sa drugih tržišta. U takvim okolnostima, pozicija regulatora (Agencije) nije jednostavna. Ako analiziramo trenutnu uređenost i regulatorni okvir, mi smo spremni za procese približavanja Europskoj uniji, s druge strane, svjesni smo izazova i rizika koji nastaju kao rezultat dinamičnih promjena u samoj Europskoj uniji, vezanim tržištima i kroz primjenu novih tehnologija.\nPotrebno je održati stabilnost, imati osjećaja za stvarne potrebe naše ekonomije i tržišta, spremiti se za nove krize i izazove koje nije moguće izbjeći.\n"To neće značiti puko prepisivanje propisa iz EU, niti njihovo zanemarivanje. Prihvatat ćemo ono što je korisno za nas i tražit ćemo put koji ćemo zajedno definisati. Osim ostvarenih rezultata, imamo odgovornost prema privredi za koju radimo i koja nas tjera da tražimo bolja rješenja", zaključuje Mahmuzić.\nDirektor Agencije za bankarstvo Federacije BiH, Jasmin Mahmuzić, uručio je sinoć i zahvalnicu USAID-u u Bosni i Hercegovini za uspostavu supervizije banaka i pružanje tehničke i materijalne pomoći u primjeni međunarodnih standarda i pristupa superviziji banaka koju dobijaju od početka poslovanja do danas. Zahvalnicu je primio Peter Duffy, direktor misije USAID-a u BiH.


Sukob Jovanović - Dačić: Ko radi za Moskvu, ko za Zapad i dokle na "dve stolice"\nŠef srpske diplomatije Ivica Dačić i njegov ruski kolega Sergej Lavrov u Moksvi, 1. aprila 2016. (AP Photo/Ivan Sekretarev)\nDok se na Balkanu, u dve susedne države koje su do pre nekoliko godina živele u državnoj zajednici, Crnoj Gori i Srbiji, pripremaju i održavaju vojne vežbe NATO-a i partnera sa jedne, odnosno Rusa, Belorusa i Vojske Srbije sa druge strane, na političkoj sceni Srbije zaoštrava se politička rasprava pobornika zapadnih integracija i politike kolokvijalno nazvane "sedenja na dve stolice", koja podrazumeva dobre odnose i sa Moskvom.\nŠef srpske diplomatije i lider Socijalističke partije Srbije Ivica Dačić izjavio je da vojna vežba sa vojnicima iz Rusije i Belorusije ne predstavlja nikakav problem.\n"Sukob Amerike i Rusije nas ne bi trebalo da se tiče. Kao što sam rekao, Srbija je samostalna, vojno neutralna i sami odlučujemo s kim ćemo da imamo vojne vežbe. Sarađivaćemo sa kim god hoćemo, ovo je naša zemlja i naše interese ćemo da branimo. Šta treba, nekog nekog vojnog činovnika da pitamo sa kim smemo da imamo vežbe", upitao je Dačić\nPredsednik Liberalno-demokratske partije, Čedomir Jovanović, sa druge strane poslednjih dana kritikuje politiku "sedenja na dve stolice" i tvrdi da je vreme za uzbunu, pošto u Srbiji deluju antievropske snage, kako one iz Moskve, tako i one iz same Vlade Srbije.\nUgrožena je, tvrdi, evropska budućnost Srbije.\n"Neka Dačić bude ministar spoljnih poslova Putina, pa nek vodi rusku politiku, ali kao ministar spoljnih poslova Srbije ne može voditi tu politiku", izjavio je Jovanović.\nTakođe, rekao je i da bi premijer Aleksandar Vučić trebalo da izabere, ne između njega i Dačića, već između Evrope i Rusije.\nJovanović je kazao da je jasno da se kriza u Srbiji produbila i da su se pritisci sa kojima se zemlja suočava posledica ambicije antievropske snage kombinovanih sa pojačanim ruskim interesom da se društvo zaustavi u evrsopkoj transformaciji.\nSrbija ne sme popuštati pod uticajem Rusije i onih koji Srbiju žele da zaustave u toj transformaciji. "Ono što smo videli u poslednjih nedelju dana je alarm i na to moramo da reagujemo", upozorava Jovanović.\nAmbicija Dačića, SPS-a i nacionalista je da Srbiju zaustave na evropskom putu, a to je nešto protiv čega se LDP bori i traži podršku za tu borbu, rekao je Jovanović.\nSPS odgovara da je Jovanoviću "do Srbije stalo kao do lanjskog snega”, da jedino vodi računa o interesima pojedinih zapadnih zemalja čije stavove promoviše i da mu je važan jedino lični komoditet, a Ivica Dačić poručuje da ne želi da vodi raspravu o spoljnoj politici sa Jovanovićem.\n"Ne znam šta hoće Čedomir Jovanović. Kako se zove čovek koji seče granu na kojoj sedi? Ne vidim nikakvu logiku naročito zato što on poziva da se Srbija opredeli između EU i Rusije”, kaže Dačić. "Znate, ja sam bio premijer kada su započeti pregovori u Briselu, ja sam bio premijer kad je potpisan Briselski sporazum, sada su za vreme naše vlasti otvprena poglavlja. Šta je potpisao Čedomir Jovanović? Nije dostojno uopšte se sa njim raspravljati".\nDačić je rekao i da on nije rusofil, već je pre svega za srpski interes, te da ne vidi nikakvu korist da se Srbija svađa sa Rusijom. "Oni koji je svađaju sa Rusijom ne misle dobro Srbiji", rekao je Dačić.\nNe bi bilo dobro, kaže, da Srbija treba da bira između Rusije i EU.\n"Ne daj Bože da Srbija bira između EU i Rusije, znate da će uvek da izabere Rusiju, a to nije dobro, ne treba da dođemo u situaciju da biramo", zaključio je Dačić.\nČedomir Jovanović uzvraća: "Dačić izgleda ne shvata da interesi Srbije ne mogu da se brane tako što se zbog političkog opstanka ujutru laže Brisel, a po podne Moskva, što po Dačićevom mišljenju predstavlja vrhunac političke i diplomatske mudrosti".\nPolitika "sedenja na dve stolice", po njegovom mišljenju, ulazi u svoj neizvesni kraj, u kojem Srbija sa svim unutrašnjim poteškoćama i maglovitom spoljnopolitičkom situacijom u kojoj se nalazi, ne može više biti poligon za izazivanje Zapada "kada god u Rusiji neko za to nađe interes".\n"Pogrešna kosovska politika postala je uzrok, ali i izgovor, našeg daljeg lutanja, pa se danas svaki pogrešan potez i zastoj u razgovorima sa EU pravda time što to radimo zbog podrške Rusije, koja u Srbiji ima svoje legitimne interese, što ne znači da se oni automatski podudaraju sa našim", smatra Jovanović.\nPotrebna jasna politika - nedvosmislen put u EU, redefinisanje odnosa sa Rusijom i razgraničenje međusobnih interesa, jer, kako kaže, svaka druga politika nosi političku i bezbednosnu neizvesnost.\nIzbor "ili-ili" još uvek nije blizu\nAnalitičari, čije stavove povodom ovog sukoba prenose mediji u Srbiji, smatraju da je izbor "ili-ili" za srpsku diplomatiju još uvek daleko.\nPredstavnici vladajuće stranke, štaviše, smatraju da bi nas taj izbor skupo koštao. "Mi samo želimo da uvažimo realnost koja je oko nas - da je Kina nova ekonomska sila, da sa njom svi sarađuju. Pa koliko SAD sarađuju s njom? Pa koliko nemačkih kompanija sarađuje s Ruskom federacijom, pa ko snabdeva Nemačku toliko gasom? Pa Ruska federacija", kaže Milovan Drecun, poslanik vladajuće Srpke napredne stranke.\nSa druge strane Zoran Živković, poslanik opozicione Nove stranke, kaže da politika “sedenja na dve stolice“ ne vodi ničem dobrom.\n"Ta politika, jednim okom u Moskvu, drugim u Brisel, je jedna razroka politika i obično ko gleda tako - udari u banderu i ja očekujem da se to nama desi", kaže Živković.\nĐorđe Vukaović, analitičar, smatra da je ovakva politika priprema za bolne odluke. “Nije ovo tema samo sa stanovišta konkretnih odluka u igri, ovde treba pričati i o pripremama javnog mnenja da prihvate odluke koje ne bi da prihvate. To podrazumeva proces, treba vam vreme i tome služe i ovakvi nastupi u medijima", kaže Vuković.


Zaplenjena vozila poklonjena NURDORu - Ozonpress :: internet portal\nTag: Ministarstvo pravde, NURDOR\nDirekcija za upravljanje oduzetom imovinom Ministarstva pravde poklonila je danas Nacionalnom udruženju roditelja dece obolele od raka – NURDOR dva vozila zaplenjena od kriminalaca.\nKljučeve kombija fiat „ducato“ i vozila reno „espace“ na placu Direkcije u Beogradu direktor Direkcije Dejan Carević uručio je predsedniku NURDOR-a Todoru Mančiću.\n„Nije nam bilo teško da prepoznamo njihove potrebe, jer je NURDOR renomirano udruženje koje od 2003. godine bije najtežu moguću bitku kod nas“, rekao je Carević novinarima.\nOn je istakao da je današnje uručenje vozila udruženju zapravo i sam smisao postojanja Direkcije – a to je da imovina koja je, kako je ukazao, trebalo da „posluži u nečasne svrhe dobije svoju pravu namernu i ode u prave ruke“.\n„Tako je na neki način pravda zadovoljena jer se ukradena sredstva vraćaju onima od kojih su uzeta“, naglasio je Carević.\n„Kombi i ovaj automobil će nam poslužiti da vozimo decu i nadamo se da će unutra biti dečije pesme i smeha“, naveo je Mančić.


Pitching takmičenje za startupe koji se bave rješenjima iz oblasti održive energije — nagrada 100.000 eura | IT Base\nPitching takmičenje za startupe koji se bave rješenjima iz oblasti održive energije — nagrada 100.000 eura\nInnoEnergy, jedna od kompanija Evropskog instituta za inovacije i tehnologiju, otvorila je globalni poziv za startupe koji se bave održivom energijom. U pitanju je poziv za pitching takmičenje, a nagrada za pobjednika je 100.000 eura.\nCilj takmičenja je promovisanje inovativnih rješenja iz oblasti održive energije, ali i pružanje mogućnosti najboljim startupima da što brže uđu na tržište i zaobiđu poslovne rizike koji im se nađu na putu. Poziv važi za startupe koji se bave skladištenjem energije, energetskom efikasnošću, obnovljivom energijom, pametnim zgradama i gradovima, pametnim električnim mrežama, energijom u službi transporta i drugim srodnim oblastima.\nTakmičenje je globalno, a od svih koji apliciraju biće izabrano 20 finalista koji će u aprilu naredne godine pitch-ovati pred žirijem u Amsterdamu. Nakon toga će biti izabrano 15 timova kojima će biti obezbjeđena podrška na više polja — tehnologija, tržište/prodaja, tim, industrijalizacija, finansije… Od tih 15 timova samo jedan će osvojiti nagradu od 100.000 eura nakon pitching takmičenja u Barseloni u maju 2020. godine.\nViše informacija o takmičenju, kao i link za prijave možete naći ovdje. Prijave su otvorene do 19. decembra.


Vučić: Puste želje neodgovornih političara\nPonedeljak , 2018-11-05 | 17:24:34\nPredsednik Srbije Aleksandar Vučić poručio je danas povodom izjava Sulejmana Ugljanina iz Bošnjačkog nacionalnog veća da je "Srbija fašistička tvorevina", da gradjani ne trebaju da brinu.\n"Sulejman Ugljanin je davao i opasnije izjave... Naš narod ne treba da bude zabrinut i Bošnjaci ne trebaju da budu zabrinuti. Nema nikakve opasnosti, to su puste želje neodgovornih političara", rekao je Vučić.\nNosilac liste "Samoopredjeljenje" Sulejman Ugljanin proglasio je sinoć pobedu na izborima za novi saziv Bošnjačkog nacionalnog vijeća (BNV) i poručio da je ono "ostalo i da će i dalje biti bošnjačko".\n"Zadovoljan sam što ćemo sada sa više političkih opcija deliti odgovornost i što ćemo zajedno pobediti tu neman, fašističku tvorevinu srpsku državu Srbiju, koja želi da legalizuje genocid i zločine kao sredstvo osvajanja teritorija i rešavanja političkih pitanja", kazao je Ugljanin.\nUgljanin: Utvrditi koncenzus nacionalne politike Bošnjaka\nGeorgiev: Vučić je Ljajiću i Zukorliću dao određene privilegije\nLjajić: SDPS će tražiti mesto ministra\nŠešelj o Ljajiću, Bačevac o stradanju studenta\nSDA Sandžaka: Skupština Srbije da usvoji Rezoluciju o Srebrenici\nSDP i SPP: Nema razloga za protest\nOdržan protest “Za sigurnu budućnost - Sandžak se budi”\nŠkrijelj pozvao na sutrašnji protest\nŠešelj u Skupštini ponovo optužuje Ljajića


Evropska unija će u narednoj godini finansirati 17 projekata opštinskih saveta za rodnu ravnopravnost i deset najboljih projekata za podršku ženskom preduzetništvu. Preko Programa evropskog partnerstva sa opštinama „EU Progres“, za projekte je izdvojeno 61.800 evra.\nEvropska unija i Vlada Švajcarske podržaće preko Programa evropskog partnerstva sa opštinama EU PROGRES 10 projekata za pokretanje ženskog preduzetništva na jugu.\nSrednjoškolci romske nacionalnosti dobili udžbenike\nEvropska unija je kroz program evropske pomoći obezbedila udžbenike za tridesetak učenika romske populacije srednjih škola iz Prokuplja, rekao je u petak menadžer EU Progresa Dejen Drobnjak.\nŠef Delegacije Evropske unije u Srbiji, ambasador Majkl Devenport boraviće početkom naredne sedmice u Bujanovcu, Vranju i Vladičinom Hanu\nEU i Vlada Švajcarske daju novac za Dane šljiva\n11-ti po redu Dani šljiva 20013 u Blacu i ove godine finansijski će biti podržani od strane Evropske unije i Vlade Švajcarske posredstvom programa evropskog partnerstva sa opštinama EU Progres, saopštili su danas organizatori.\nOd EU 3,8 miliona evra za poljoprivredu\nEvropska unija i nemačko Ministarstvo za ekonomsku saradnju uložiće u naredne tri godine 3,78 miliona evra u povećanje efikasnosti srpske poljoprivrede\nEU: Dežer u poseti Južnoj Srbiji\nŠef Delegacije Evropske unije u Srbiji Vensan Dežer započeo je juče dvodnevnu posetu Preševu, Bujanovcu i Vranju.\nU Centralnoj Srbiji, prvi aerodrom koji par miliona građana ove regije ima na raspolaganju jeste onaj u Beogradu, na dva-tri sata vožnje.\nSPC nasilje budžet košarka izbori 2016 Gradska toplana JKP SPS Medijana gradska opština EU Čair DS poplava Parking servis Blace SNS Putevi Srbije Stara planina Niš Vladičin Han Svrljig Ivica Dačić Klinički centar Niš koridor 10 recept Radnički FK Južna Srbija Info Tržnica JP Kosovo i Metohija Gradina Bela Palanka fudbal ubistvo MUP RS javna preduzeća Zoran Perišić turizam Zorana Mihajlović Zoran Radovanović izbori Preševo


Pogledaj dva puta, sačuvaj život - III Moto žurka - Pokazivač\nPogledaj dva puta, sačuvaj život – III Moto žurka\nMoto Klub Grofovi, osnovan 15.05.2011. godine u Ečki, jedan od klubova koji je učestvovao na brojnim humanitarnim akcijama i od ove godine i organizator akcije o bezbednosti u saobraćaju pod sloganom „Pogledaj dva puta, sačuvaj život”.\nOvom prilikom vas poziva na treću Moto žurku koja će se odigrati 12. septembra na stadionu fudbalskog kluba „ Jedinstvo, Ečka ” s početkom od 10h.\nAkcija će biti podržana od strane volontera Crvenog krsta, koji će u 15 časova održati zanimljivu i korisnu pokaznu vežbu, kako za bajkere tako i za ostalo građanstvo. Nakon pokazne vežbe, pripadnik saobraćajne policije u Zrenjaninu će održati predavanje o najčešćim uzročnicima saobraćajnih nezgoda u kojima učestvuju bajkeri.\nPozivaju se svi koji su u mogućnosti da dođu i nauče nešto korisno.\nOčekuje vas besplatan ulaz i klopa, niske cene pića, dobra muzika i prijatan ambijent. Obezbeđeno je i mesto za kampovanje, a povrh svega zagarantovan dobar provod i dobri domaćini.\nNa moje pitanje kakve su reakcije sugrađana, na čitav projekat koji sprovode? I šta očekuju u budućnosti?\nČlanovi Moto kluba navode da su za sada reakcije sugrađana podeljene, ali veruju da će u predstojećem periodu uspeti da zasluže još veću podršku. Dok je reakcija ostalih Moto klubova, pozitivna : „prepoznali su u nama istinske prijatelje i dali nam podršku za realizaciju predstojećih projekata.”\nU budućnosti očekuju veću podršku okoline u organizovanju projekata o bezbednosti u saobraćaju.\nMoto Klub Grofovi\nPogledaj dva puta\nPrethodni tekstViše od ljubavi: Taxi\nSledeći tekstNovak maestralan protiv Čilića, u nedelju se bori za drugi US Open!


Dragana Cvijić u idealnom timu Lige šampiona - SPORTSKI ŽURNAL\n11 maj, 2018 5\nU timu sezone 2017/18. samo ekipa ruskog Rostova ima dve rukometašice među sedam najboljih, dok preostale dolaze iz različitih klubova\nReprezentativka Srbije Dragana Cvijić izabrana je u idealni tim Lige šampiona, objavljeno je na danas sajtu Evropske rukometne federacije (EHF).\nCvijićeva je izabrana za najboljeg pivotmena Lige šampiona u glasanju koje je trajalo više od mesec dana.\nU glasanju za najbolji tim Evrope našle su se još tri rukometašice skopskog kluba na različitim pozicijama, ali je Dragana Cvijić jedina dobila dovoljno glasova da bude u timu sezone.\nPrethodno je. kao deo medijske pripreme za završni turnir ženske Lige šampiona, EHF je „cepelin” pogodak Cvijićeve, na dodavanje Jovanke Radićević, uvrstio među 15 najlepših pogodaka u ovoj sezoni.\nU timu sezone 2017/18. samo ekipa ruskog Rostova ima dve rukometašice među sedam najboljih, dok preostale dolaze iz različitih klubova.\nRukometažice Vardara ove godine peti put zaredom učestvuju na završnom turniru Lige šampiona, koji se za vikend igra u Budimpešti. Do sada su tri puta bile treće i jednom druge.\nMakedonske šampionke će u polufinalu igrati protiv Rostova, a drugom se sastaju Đer i Bukurešt.\nFenomenalni Petar Nenadić odveo Vesprem u finale Lige šampiona, isto uradio Milosavljev sa Vardarom\nAntilegenda · 11 maj, 2018 18:04\nGaraš · 12 maj, 2018 00:49\nAntilegenda · 12 maj, 2018 13:25\nTratatira · 12 maj, 2018 22:15\nШоми · 28 maj, 2018 08:32


Jelena se povlači sa televizije! 09.Maj.2012, 10:39, Izvor: Tracara.com\nVoditeljka Jelena Bačić Alimpić poslednjih godina uplovila je u spisateljske vode. Ovih dana s ponosom predstavlja svoj novi roman Pismo gospođe Vilme i nada se da će on biti uspešniji od prethodnog Ringišpil. Voditeljka najavljuje da će se povući sa malih ekrana.'Ringišpil je postigao neverovatan uspeh! Prodat je u više od 50.000 primeraka do sada i to me je, naravno, podstaklo da napišem >> Pročitaj celu vest na sajtu Tracara.com << nov roman. On je dobio zaista pozitivne komentare, kako od kritičara tako i od čitalaca, koji su meni važniji jer su nepotkupljivi, jer su oni jedine prave sudije i ova knjiga je za njih', kaže Bačić Alimpić i dodaje da planira i treći roman i povlačenje sa televizije.'Planiram i treći roman, pogotovo ako ovaj prođe dobro kao Ringišpil. Bilo bi lepo kada bi ova zemlja bila malo stabilnija i kada bih mogla od toga da živim... Ali ako Pismo gospođe Vilme krene stopama Ringišpila, gledaoci me neće više videti na televiziji, što je moja velika želja. Zasitila sam se. Već 25 godina sam pred kamerama, a slikanja mi je preko glave', kaže Jelena.Izvor i foto: Kurir-info.rs Nastavak na Tracara.com... 0 0\nVesti-online.com: Jelena Bačić Alimpić: Povlačim se s televizije\n09.Maj.2012, Izvor: CrveniTepih.com\nAutorka bestselera „Ringišpil“, voditeljka Jelena Bačić Alimpić, ponosno predstavlja svoj nov roman „Pismo gospođe Vilme“ i nada se da će on biti uspešniji od prethodnog. Ako se to desi, povući će se s malih ekrana! Knjiga je puštena u prodaju 3. maja, a zvanična promocija biće održana...


Dosije „Kokeza“: Dobio je fotelju, a pričalo se da želi i dres Srbije - 23.03.2021, Sputnik Srbija\nDelovalo je da „starog vuka“ Tomislava Karadžića niko ne može da smeni u najudobnijoj fotelji srpskog fudbala, a onda se pojavio Slaviša Kokeza i 20. maja 2016... 23.03.2021, Sputnik Srbija\nfudbal, slaviša kokeza, fudbalski savez srbije, pohod na kartu za eksperiment – srbija do katara!\n21:35 23.03.2021 (Osveženo: 21:43 23.03.2021)\n© Foto : YT/Fudbalski savez SrbijeSlaviša Kokeza\n© Foto : YT/Fudbalski savez Srbije\nDelovalo je da „starog vuka“ Tomislava Karadžića niko ne može da smeni u najudobnijoj fotelji srpskog fudbala, a onda se pojavio Slaviša Kokeza i 20. maja 2016. godine učinio je da nemoguće postane moguće. Pod njegovim predsednikovanjem reprezentacija je igrala na Mundijalu u Rusiji 2018. godine, ali njemu nije ispunjena njegova navodna najveća želja...\nSuverenu vladavinu Tomislava Karadžića na mestu predsednika Fudbalskog saveza Srbije od 2008. do 2019. godine, prekinuo je Slaviša Kokeza, čovek koji je javnosti u prethodnom periodu bio poznat kao aktivista Srpske radikalne stranke, kasnije visoki funkcioner Srpske napredne stranke, predsednik Fudbalskog saveza Beograda, te alfa i omega malog beogradskog kluba Brodarac u kom je nastupao i kao fudbaler.\nNa izbornoj Skupštini dobio je većinu glasova, poslavši Toleta u penziju, s titulom počasnog predsednika FSS, i od tada je počeo da teče njegov mandat, koji je stoprocentnom podrškom članova skupštine potvrđen 2019. godine.\nIpak, neke stvari koje nemaju veze s fudbalom, a koje potresaju Srbiju u poslednje vreme, uticale su na to da Slaviša Kokeza 22. marta 2021. godine, dva dana uoči početka kvalifikacija za Svetsko prvenstvo u Kataru podnese ostavku.\nĐorić za Sputnjik o Kokezinoj ostavci: Logičan potez – Terzić bi bio dobro rešenje, ali...\n22 Mart, 14:01\n„Želim da obavestim moje saradnike, kao i sportsku i fudbalsku javnost da se povlačim sa funkcije predsednika Fudbalskog saveza Srbije. U želji da, pre svega, reprezentaciji omogućim neophodan mir, spreman sam za novu borbu u kojoj ću sve učiniti da demantujem napade na moje ime i ličnost. Poštujući sve ono što se u tom odnosu izgradilo, niko ne treba Aleksandra Vučića i Srbiju da brani od Slaviše Kokeze, jer Slaviša Kokeza je bio uz Aleksandra Vučića i Srbiju kada mnogi to nisu smeli ili hteli. Ponosan tada, ponosan i sada kada se brutalno iznose opasne neistine koje su naravno nanele štetu i funkciji koju više neću da obavljam. Povlačim se sa mesta predsednika Fudbalskog saveza Srbije kako bih celog sebe stavio u službu pravde i istine koji će biti moja vodilja u budućem periodu“, naveo je Kokeza.\nKada se podvuče crta, „orlovi“ su pod komandom Slaviše Kokeze bili akteri Mundijala u Rusiji 2018. godine, ali ono što mu je tokom predsednikovanja spočitano kao „mrlja“ bila je navodna „afera dres Srbije“.\nKao grom iz vedra neba je krajem 2017. godine odjeknula vest u jednom domaćem mediju da je Kokeza, navodno, tražio tadašnjem selektoru Slavoljubu Muslinu, da ukoliko reprezentacija obezbedi plasman na Mundijal pre vremena, da ga uvrsti na spisak igrača za meč sa Gruzijom. Pričalo se po gradu...\nZašto ti smeta to što je Kokeza hteo da igra za reprezentaciju? Pa vidiš da im je to zajedničko. Ovaj nije bio u vojsci i hoće da se igra sa vojskom. Kokeza nikad nije bio fudbaler... Nemoj da sputavaš tudje snove 😃 Pusti sada to što su oni nama oterali sve snove...\n— Boris Herman (@hermankg) July 29, 2018\nKokeza je kategorički odbacio takve tvrdnje medija, pa sve ipak treba uzeti s debelom rezervom. Jer, zaista je teško i neverovatno poverovati u to da je čovek koji je dobio fotelju i koji je igrao za seniore Brodarca, tražio od selektora da, bar na trenutak, oseti težinu najdražeg dresa.\nIpak za taj sveti dres treba da budete u top formi. Možete samo zamisliti koliko bi sve to ispalo neozbiljno pred FIFA i UEFA i kolike bi rigorozne sankcije snosio FSS zbog omalovažavanja protivnika...\nOglasio se tada i Muslin, koji je ubrzo posle toga bio smenjen, uprkos činjenici da je odveo „orlove“ na Mundijal u Rusiji.\n„Bio je dogovor da, ako nam ne trebaju bodovi protiv Gruzije, stavim Kokezu na klupu, ali ja sam to shvatio kao šalu. Nadam se da se i on šalio“, rekao je svojevremeno Muslin za Kurir.\n© Tanjug / DIMITRIJE GOLL Slavoljub Muslin\nS druge strane, Kokeza je demantovao takvu mogućnost, ali će ostati upamćeno da se tokom njegovog gotovo petogodišnjeg mandata na čelu FSS pisalo i o tome kako predsednik želi nešto više, a to je sveti dres Srbije.\nNa kraju je Kokeza sam spakovao kofere i napustio najudobniju fotelju na Terazijama i u Staroj Pazovi, pošto se našao na udaru zbog navodnog poznanstva s uhapšenim vođom navijača Veljkom Belivukom, poznatijem kao Velja Nevolja.\nKokeza je u svojstvu građanina krajem februara priveden u MUP na informativni razgovor na osnovu različitih navoda Aleksandra Kajmakovića, poznatog kao Aca Bosanac, vlasnika nekoliko restorana u Beogradu, da je preko njega upoznao Veljka Belivuka, takozvanog Velju Nevolju.\nPrašina koja se podigla oko FSS naterala je, sada već bivšeg predsednika, da podnese neopozivu ostavku, a sve to kako bi obezbedio Draganu Stojkoviću Piksiju i „orlovima“ mir pred početak kvalifikacija za Mundijal koji će naredne godine biti održan u Kataru.\n► Skinuo je albanski dron, a zbog Srbije je ušao u sukob sa Francuzima: „Srbija – iznad svega“ /video/\n► FSS se oglasio – poznato ko menja Slavišu Kokezu\n► Okupili se Orlovi: Hoćemo devet bodova!


Meksiko i SAD postigli novi bezbednosni sporazum\nTanjug 9. oktobra 2021. 02:01\nMEKSIKO SITI – SAD i Meksiko raspravljali su o novom zajedničkom bezbednosnom planu za pomoć u borbi protiv narkokartela, tokom susreta američkog državnog sekretara Entonija Blinkena sa meksičkim predsednikom Andresom Manuelom Lopezom Obradorom, sa ciljem popravljanja narušenih veza dve države.\nBajdenova administracija se sve više oslanja na svog južnog suseda kako bi zaustavila priliv latinoameričkih migranata koji putuju u SAD, a Vašington je od 2007. usmerio oko 3,3 milijarde dolara za pomoć Meksiku u borbi protiv kriminala prema prethodnom sporazumu koji je postignut 2008.\nPoseta američkog državnog sekretara Meksiku u petak predstavlja prvi dijalog o bezbednosti na visokom nivou između dve države koji predvodi Bajdenova administracija, a u kojem su delegacije pokušale da obuhvate više bezbednosnih problema, od tokova droge u SAD, do krijumčarenja oružja američke proizvodnje u Meksiko, prenosi Rojters.\nU zajedničkoj izjavi o novom sporazumu dve zemlje su se obavezale da će raditi na uzrocima nasilja i zavisnosti od droga, kao i da će nadgledati luke preko kojih se vrši krijumčarenje hemikalija potrebnih za proizvodnju narkotika poput fentanila, koji dovodi do rekordnog broja smrtnih slučajeva od predoziranja na tlu SAD.\n„Posle 13 godina od Merida inicijative, vreme je za sveobuhvatan novi pristup našoj bezbednosnoj saradnji, u kojoj ćemo biti zastupljeni kao ravnopravni partneri u definisanju naših zajedničkih prioriteta“, rekao je Blinken.\nLopez Obrador je kasnije u tvitu poručio da postoje „odlični uslovi za otvaranje nove faze bilateralnih odnosa“, a takođe je pozvao američkog predsednika Džozefa Bajdena da poseti Meksiko.\nOdnosi SAD i Meksika pretrpeli su veliki udarac prošlog oktobra, kada su američki agenti za borbu protiv narkotika uhapsili meksičkog bivšeg ministra odbrane Salvadora Sinfuegosa.\nOn je oslobođen nakon intenzivnog meksičkog pritiska, ali je hapšenje zaoštrilo odnose i narušilo bezbednosnu saradnju, navodi Rojters.\nNagli porast broja izbeglica iz Haitija i drugih latinoameričkih državljana koji stižu na granicu SAD i Meksika doveo je Bajdenovu administraciju u novu krizu prošlog meseca i naglasio potrebu da se Vašington oslanja na Meksiko kako bi se zaustavio priliv migranata.


Pavićević: Ako se dijalog završi na kozmetici, džaba smo vodili te pregovore\nVesti Autor:N1 Beograd03. avg. 202118:33 > 18:356 komentara\nKoordinator Političkog saveta "Ne davimo Beograd" Đorde Pavićević ocenio je u emisiji Dan uživo da ovaj pokret ima prema sadašnjim istraživanjima oko šest i po, sedam procenata podrške i da je to dobra startna pozicija za predizbornu kampanju ukoliko se donese odluka o izlasku na izbore. On je rekao da se razmišlja i da Ne davimo Beograd, u zavisnosti od rezultata izbora i učešća na njima, nakon izbora krene u izgradnju stranačke infrastrukture. Pavićević je istakao da međustranački dijalog mora da suštinski izmeni pred izbore oblasti medija, pritiska na birače i kontole izbora, inače neće biti minimalnih uslova za demokratske izbore.\n„S jedne strane je dobro što agenda koju su pokrenuli građanski pokreti dolazi na dnevni red i rešava se, ali ono što je zbunjujuće je gužva koja se stvorila u tom prostoru. Tako imate razne organizacije koje odjednom menjaju svoju namenu, a imate i organizacije koje niču ili nastaju sa nekim poznatim ljudima, ili manje poznatim. Tu će biti problem u nekom trenutku kada se bude odlučivalo ko i kako izlazi na izbore“, smatra Pavićević.\nPrema njegovim rečima, sada i vladajuća stranka pokušava „da prisvoji deo te zelene agende“, kao i da rešava neke od problema, koji su donedavno negirani.\nPavićević je govoreći o budućnosti inicijative „Ne davimo beograd“ rekao da ideja stvaranja građanskog fronta postoji već duže vreme, i da bi bila sastavljena od lokalnih organizacija i inicijativa.\n„On ide dalje. Sada se širi sa nekim drugim akterima i to je nešto što je dobro, jer lokalne inicijative imaju neku vrstu utemeljenja u lokalu, i istakle su se rešavajući konkretne probleme ljudi“, napomenuo je on.\nUkoliko „Ne davimo Beograd“ ne želi samo da bude lokalni akter, kaže on, to je širenje i udruživanje sa drugima je budućnost ove organizacije.\n„Ne davimo Beograd je organizacija koja radi jako dugo, organizovala je proteste protiv rušenja u Savamali, izlazila je već na izbore i po ovim izbornim pravilima bi bila prisutna u gradskoj skupštini. Danas, po istraživanjima, „Ne davimo Beograd“ dosta dobro stoji u smislu da je iznad cenzusa i da raste. To je ono što je jako važno. Uvidi koje smo mi imali, govore da je to oko 6,5 ili 7 odsto, što je dosta dobro, jer je to startna pozicija sa koje može dobro da se radi u kampanji“, naglasio je Pavićević.\nKomentarišući međustranačke dijaloge, on je rekao da je ova situacija sa dva dijaloga „isfingirana“ sa namerom da se stvori „neka vrsta zabune ili manevarskog prostora gde će se usvojiti nečiji predlozi, a nečiji neće“.\nDodaje da ćemo nakon upućivanja predloga nakon završetka oba dijaloga videti koliko će koincidirati te dve grupe predloga, jer „vladajuća struktura faktički stoji iza predloga koji dolaze iz dijaloga koji se vodi bez posredovanja evroparlamentaraca“.\nOd završetka dijaloga očekuje suštinsko popravljanje stanja u nekoliko oblasti, medijske slike, ugroženosti biračkih prava građana i kontrola izbora.\n„Tu neki pomaci moraju biti učinjeni da bi mogli govoriti o izborima koji su, koliko toliko, demokratski. Ukoliko se završi na kozmetici, onda smo džaba vodili te pregovore“, zaključio je Pavićević.


Porošenko potpisao zakon koji nalaže Ukrajinskoj pravoslavnoj crkvi da promeni ime\nPredsednik Ukrajine Petro Porošenko potpisao je danas zakon koji nalaže Ukrajinskoj pravoslavnoj crkvi da promeni ime kako bi se jasno razlikovala od Ruske pravoslavne crkve (RPC).\nMerkel: Učiniti sve da bi se ispunio sporazum iz Minska\nNemačka kancelarka Angela Merkel izjavila je danas da se sporazum o prekidu vatre na istoku Ukrajine ne poštuje i da se mora učiniti sve da bi se u potpunosti sproveo dogovor, postignut u februaru u Minsku.\nPutin: Neću da razgovaram o Krimu\nRuski predsednik Vladimir Putin odbio je danas da komentariše navode predsednika Ukrajine Petra Porošenka, koji je rekao da poseta Putina Krimu podiže tenzije u Ukrajini, uključujući Donbas, jer nije prethodno dogovorena sa vlastima u Kijevu.\nPorošenko: Ukrajina spremna za EU za pet godina\nUkrajinski predsednik Petro Porošenko je danas izjavio da će njegova zemlja u roku od pet godina ispuniti uslove za članstvo u Evropskoj uniji.\nMilano: Putin se sastao sa Porošenkom, ozbiljna neslaganja sa Merkelovom\nRuski predsednik Vladimir Putin sastao se jutros sa ukrajinskim kolegom Petrom Porošenkom, u najnovijem pokušaju smanjenja tenzija na istoku Ukrajine.\nPorošenko: Ruske trupe ušle na teritoriju Ukrajine\nUkrajinski predsednik Petro Porošenko je danas izjavio da su ruske trupe "ušle na teritoriju Ukrajine" i sazvao hitan sastanak ukrajinskog Saveta za bezbednost i odbranu, na kojem će se odlučiti o daljim koracima.\nAngela Merkel: Nisu isključene nove sankcije Rusiji


Rusija predstavila novi avion za izviđačke letove - 24.09.2018, Sputnik Srbija\nSertifikacija Tu-214 proširuje mogućnosti izviđačkih letova Rusije, uključujući i iznad teritorija Velike Britanije, SAD i Kanade, izjavio je načelnik ruskog... 24.09.2018, Sputnik Srbija\n© SputnikRuski avion TU-214\nSertifikacija Tu-214 proširuje mogućnosti izviđačkih letova Rusije, uključujući i iznad teritorija Velike Britanije, SAD i Kanade, izjavio je načelnik ruskog nacionalnog Centra za smanjenje nuklearne opasnosti Sergej Rižkov.\nAmerika ugrožava Sporazum o otvorenom nebu\n12 Mart 2016, 20:36\nTu-214ON je sertifikovan od 2. do 11. septembra, nakon čega su izveštaj potpisale 22 države-učesnice, osim SAD. U ponedeljak je u Beču na marginama Ustavne komisije o Dogovoru o otvorenom nebu predstavnik SAD potpisao završni protokol o ruskom avionu za posmatranje Tu-214ON.\n„Sertifikat novog aviona za posmatranja nam omogućava da raširimo mogućnost efikasnog izvođenja posmatračkih letova, uključujući i na teritorijama Velike Britanije, SAD i Kanade“, saopštio je Rižkov.\nOn je dodao da svi tipovi ruskih aviona za osmatranje (An-ZOB, Tu-154M Lk-1 i Tu-214ON) imaju pristup izvođenju posmatračkih letova iznad teritorije stranih država. Rižkov je naglasio da je potpisivanje protokola bilo samo pitanje vremena, jer nije bilo nikakvih zamerki upućenih Rusiji.


Infostan - Banja Luka - Za mjesec dana primljeno 235 zahtjeva za izdavanje građevinskih dozvola\nBanja Luka - Za mjesec dana primljeno 235 zahtjeva za izdavanje građevinskih dozvola\nJednošalterski sistem za izdavanje građevinskih dozvola od početka rada zaprimio je 235 zahtjeva građana iz odlasti građenja, kazali su u Odjeljenju za prostorno uređenje.\n"Od navedenog broja predatih zahtjeva oko 50 odsto odnosi se na izdavanje lokacijskih uslova i građevinskih dozvola", pojasnili su u Odjeljenju.\nOvaj jedinstveni sistem za izdavanje građevinskih dozvola počeo je s radom početkom januara.\nZahvaljujući njemu građani zahtjev za izdavanje građevinske dozvole sada mogu podnijeti na jednom šalteru, umjesto obilaska najmanje 12 kancelarija Gradske uprave, ali i brojnih drugih institucija, poput "Vodovoda", RUGIP-a, "Elektrokrajine", "Voda Srpske".\nSvi koji žele da dobiju građevinsku dozvolu potrebnu dokumentaciju mogu da predaju u Centru za dozvole Gradske uprave, kancelarija broj 19.\nOsnovni cilj uvođenja ovog sistema bio je omogućavanje građanima da u Gradskoj upravi predaju zahtjev i da grad, u njihovo ime, tamo gdje je pravno moguće, rješava potrebnu dokumentaciju kod drugih subjekata.\n"Zahvaljujući ovom sistemu mukotrpni posao izdavanja građevinskih dozvola završi se na jednom šalteru, što mi je skratilo vrijeme, ali i obilazak mnogih drugih ustanova", kazao je Veljko S.


Ružić: Zaraženo oko 5.000 đaka, zasad bez uvođenja onlajn nastave\nHomeDRUŠTVORužić: Zaraženo oko 5.000 đaka, zasad bez uvođenja onlajn nastave\n29/10/2021Redakcija BALKAN TVDRUŠTVO, Vesti, za slajder0\nMinistar prosvete, nauke i tehnološkog razvoja Branko Ružić izjavio je da je oko 5.000 dece školskog uzrasta zaraženo koronavirusom, što je oko 0,6 odsto i ocenio da situacija nije alarmantna.\n„Što se tiče obrazovnog sistema ja i dalje tvrdim da situacija po brojevim uopšte nije alaramantna, ali je tačno da dolazi do većeg broja obolevanja kod dece i do većeg broja prijema kod pedijatara“, rekao je Ružić za Radio-televiziju Srbije.\nRužić je rekao da je održan sastanak Tima za škole, sa medicinskim delom Kriznog štaba o merama koje bi mogle da naprave „pauzu“ i kada je reč o obrazovnom sistemu.\n„Da pokušamo da i taj ulazak virusa spolja, jer virus ulazi spolja u obrazovni sistem, a ne iz obrazovnog sistema van njega i to se vidi po brojevima“, dodao je Ružić.\nUkazao je da je jedan od modela uvođenje onlajn nastava, ali da se to još nisu odlučili.\n„Što se tiče ideje o produženom jesenjem raspustu – to je model koji će biti razmatran na sednici Kriznog štaba koja će biti održana početkom iduće nedelje. Ukoliko se još neke mere budu predložile i usvojile mislim da će to biti jedna simbioza dve ili tri mere koje će služiti i da se poveća broj vakcinisanih i da se napravi pauza i da se smiri rast brojeva“, naglasio je on.\nNa pitanje očekuje li da se produžetkom raspusta prekine lanac transmisije, Ružić je kazao da je uveren da je to dovoljno, kao i da je tačno ono što epidemiolozi govore.\n„Taj lanac transmisije se ne događa u obrazovnom sistemu, događa se u opštoj populaciji van obrazovnog sistema, ali će svakako ta pauza pomoći, kao i primena kovid propusnica, da se iskoristi na najbolji mogući način i da se vide efekti tog uvođenja u smislu podizanja broja vakcinisanih“, istakao je Ružić.\nGovoreći o tome kako će se sprovoditi nastava sledeće nedelje, on je naveo da će danas biti objavljeno saopštenje Tima za škole.\nNa pitanje kako da se utiče na roditelje koji ne prijavljuju da su im deca zaražena, Ružić je rekao da se pokušava na svaki način da se dopre do njih.\n„Mislim da ukoliko takvih roditelja ima to nije predmet rada Ministarstva prosvete. Moje lično mišljenje je da jedno takvo neodgovorno ponašanje zaista zaslužuje sankciju, a mi ne sankcionišemo roditelje“, naglasio je Ružić.\nFon Kramon u Loznici: Jedni joj vikali „Kosovo je srce Srbije“, drugi dali ajvar\nZbog jakog vetra više od 450.000 domova u Australiji ostalo bez struje


Mirovni pregovori - Blic Online\nTalibani su odložili mirovne pregovore sa SAD, koji je trebalo da se sutra održe u Pakistanu, navodeći da većina članova njihovog pregovaračkog tima nije u mogućnosti da putuje jer se nalaze na crnim listama SAD i UN.\nSpecijalni izaslanik UN: Nadam se novim pregovorima o Jemenu početkom naredne godine\nSpecijalni izaslanik UN za Jemen Martin Grifits rekao je da se nada da će zaraćene strane u toj zemlji postići dogovor u vezi sa novim pregovorima početkom naredne godine.\nMirovni pregovori početkom decembra u Švedskoj\nMirovni pregovori zaraćenih strana u Jemenu održaće se početkom decembra u Švedskoj, izjavio je ministar odbrane SAD DŽejms Matis.\nAvganistan odbio učešće na mirovnim pregovorima u Moskvi\nAvganistan neće učestvovati u mirovnim pregovorima koje organizuje Rusija, saopštila su danas dva avganistanska visoka zvaničnika.\nNAKON SKORO DVE DECENIJE Delegacija Eritreje doputovala je u Etiopiju na prve mirovne pregovore\nDelegacija Eritreje doputovala je u Etiopiju na prve mirovne pregovore u poslednje skoro dve decenije.\nAvganistan poziva talibane na mirovne pregovore, za spas zemlje\nAvganistanski predsednik Ašraf Gani pozvao je talibane da učestvuju u mirovnim pregovorima da bi se, kako je istakao, spasila zemlja.\nLe Drijan: Mirovni pregovori u Beču poslednja nada za Siriju\nFrancuski ministar spoljnih poslova Žan-Iv Le Drijan izjavio je danas da su mirovni pregovori pod pokroviteljstvom UN u Beču "poslednja nada" za iznalaženje političkog rešenja za Siriju.\nSirijska vlada poslaće svoju delegaciju u Beč, na mirovne pregovore o Siriji pod okriljem Ujedinjenih nacija, izjavio je danas ambasador Ramzi Ezeldin Ramzi, zamenik sirijskog predstavnika u svetskoj organizaciji.\n"Opozicija traži pritisak na Asada da učestvuje u pregovorima"\n- Sirijska opozicija želi da Rusija i druge zemlje izvrše pritisak na predsednika Sirije Bašara al Asada da učestvuje u mirovnim pregovorima u Ženevi - izjavio je šef delegacije sirijske opozicije Nasr Hariri.\nNova runda mirovnih pregovora o Siriji 14. i 15. septembra\nNova runda mirovnih pregovora o Siriji biće održana u Astani 14. i 15. septembra, saopštile su danas vlasti Kazahstana.\nSedma runda pregovora o Siriji završena bez pomaka\nSedma runda mirovnih pregovora o Siriji završena je danas u Ženevi bez pomaka pošto delegacije sirijske vlade i opozicije nisu uspele da usklade stavove o borbi protiv terorizma i političkoj tranziciji, javila je agencija Frans pres.\nŽELE PREGOVORE Palestinci se nadaju obustavi izgradnje naselja\nŠef palestinskih pregovarača Saeb Erekat izjavio je danas da se nada da će Izrael obustaviti izgradnju naselja ukoliko budu nastavljeni mirovni pregovori pod pokroviteljstvom Sjedinjenih Američkih Država.\nPregovori u Astani završeni bez suštinskih razgovora\nSirijski mirovni pregovori u Astani završeni su danas, a da suštinski nije ni bilo razgovora pošto su pobunjenici bojkotovali sastanak.\nMinistar spoljnih poslova Rusije Sergej Lavrov i njegov turski kolega Mevlut Čavušoglu razgovarali su o pripremama za sastanak u Astani i sprovođenju sporazuma o prekidu vatre u Siriji, saopšteno je iz Ministarstva spoljnih poslova Rusije.\nŠef pregovaračkog tima Sirije: Jedino postignuće agenda i zahtev vlade\nŠef pregovaračkog tima Sirije Bašar al Džafari izjavio je danas da "jedina stvar" koja je postignuta u desetodnevnim mirovnim pregovorima u Ženevi jeste šta je dnevni red, i to da vlada insistira na delegaciji jedinstvene opozicije kao svog partnera u pregovaračkom procesu.\nZAVRŠENA NOVA RUNDA MIROVNIH PREGOVORA Bez rezultata o situaciji u Siriji, ali u pozitivnoj atmosferi\nUN: Mirovni pregovori o Siriji biće o političkoj tranziciji\nNa mirovnim pregovorima o rešavanju sirijske krize, koji će ove nedelje biti održani u sedištu UN-a u Ženevi, biće razmotreno pitanje političke tranzicije zemlje, izjavio je danas zvaničnik UN Mikael Konte.\nSirija: Delegacija pobunjenika spremna za sastanak u Astani\nDelegacija sirijskih pobunjenika na mirovne pregovore o Siriji koji će se ove sedmice održati u Astani šalje tim "tehničkih eksperata" kako bi razmotrili načine održavanja prekida vatre, saopštila je delegacija u elektronskoj formi.\nGutereš traži "vaskrs" mirovnih pregovora u Jemenu\nGeneralni sekretar Ujedinjenih nacija Antonio Gutereš pozvao je zaraćene strane u Jemenu da "vaskrsnu" mirovne pregovore, kako bi se okončale patnje civila, prenosi AFP.\nPRVA RUNDA MIROVNIH PREGOVORA Kolumbija i gerila ELN počeli razgovore\nKolumbija i gerila Vojske nacionalnog oslobođenja (ELN), poslednje gerila još aktivne u Kolumbiji, počeli su danas prvu radnu rundu pregovora s ciljem da se okonča više od pola veka oružanog sukoba.\nStejt department: Vašington još nije dobio poziv za sastanak u Astani\nSAD nisu još zvanično pozvane da učestvuju na mirovnim pregovorima o Siriji u kazahtanskom glavnom gradu Astani 23. januara, saopštio je Stejt department.\nNetanjahu: Izrael neće uvažiti rezultate "nameštene" konferencije\nIzraelski premijer Benjamin Netanjahu rekao je da je konferecija u Parizu čiji je cilj oživljavanje mirovnih pregovora sa Palestincima "nameštena" i da Izrael neće biti obavezan da poštuje bilo kakvu odluku sa te konferencije.


O nama - Birograf\nŠtamparija „Birograf“ je osnovana 1987. godine kao vid porodičnog biznisa sa velikim ambicijama i optimizmom za budućnost, sa jednim zaposlenim u radionici površine 40 m². Danas, nakon 30 godina, štamparija ima 15 stalno zaposlenih, a po potrebi angažujemo i honorarne saradnike. Na samom početku osnovna delatnost bila je štampanje kompjuterskih obrazaca i to za celo podrčje bivše Jugoslavije. Brzi razvoj štamparske tehnologije nametnuo je stalni tehnički razvoj i nabavku nove opreme. Zbog sve složenijih zahteva tržišta i mi smo proširili naš asortiman proizvoda. Osim kompjuterskih obrazaca štampamo knjige, novine, kataloge, kalendare, blokovsku opremu, reklamni materijal, poslovnu dokumentaciju i dr. Ovo radimo u sopstvenoj pripremi od dizajna, do pripreme za štampu i razvijanja ploča za štampu. Štampamo na dve rotacione mašine za mehanografiju, a tabačnu štampu radimo na offset mašinama do B2 formata u punom koloru. Posebno smo se specijalizovali za štampu kompjuterskih koverata sa posebnim karbonskim nanosom i numeracijom.\nDanas posedujemo savremene mašine i stalno unapređujemo kvalitet naših usluga. Štampariju „Birograf“ čini tim ljudi koji je obučen i spreman da u kratkom vremenskom roku odgovori na sve zahteve klijenata. Stalne promene i usavršavanje čine štampariju „Birograf“ stabilnom i ozbiljnim partnerom sa ambicijama ka još većim uspesima. Kvalitetom naših proizvoda i poštovanjem rokova isporuke među kupcima smo stekli poverenje koje traje godinama, a naši proizvodi danas se koriste u bankama, elektroprivredi, i ostalim granama privrede.\nKvalitetna štampa po povoljnim cenama\nKompjuterski obrasci čine veliku grupu proizvoda i predstavljaju jedan od najjeftinijih vidova štampe. Zbog toga se koriste u velikim...\nU ovu kategoriju spadaju razne vrste koverti, koverte sa povratnicom, memorandumi i sve vrste blokovske robe - paragon blokovi,...\nPrimena samolepljivih etiketa je višestruka, ali pre svega izbor etikete zavisi od njene namene. Etikete su potrebne na puno različitih...\nSa iskustvom od preko 30 godina, garantujemo Vam vrhunski kvalitet koji je proizvod tradicije, stalnog unapređenja znanja, praćenja trendova u izradi grafičkih rešenja i tehnologiji štampe. Trudimo se da pratimo dinamiku koju nameće okruženje i zbog toga možemo da odgovorimo svim izazovima. Naše iskustvo i prošlost su i ulog u budućnost.\nPokrivamo širok spektar najrazličitijih proizvoda tako što vršimo usluge mehanografske, ofset i digitalne štampe.\nZahvaljujući pomenutim vrstama štampe izrađujemo reklamni materijal, blokovsku robu, obrasce, knjige, plakate, reklamnu galanteriju, etikete,... Kod nas je moguće zaokružiti ceo kreativni proces izrade štampanog materijala, od izrade grafičkog rešenja, pripreme za štampu, štampe, pa do dorade i isporuke.\nBrojni zadovoljni klijenti su garant kvaliteta naših usluga. Posebno ističemo dugogodišnju saradnju sa nekim od najvećih i najpoznatijih domaćih preduzeća i institucija, a taj kontinuitet saradnje predstavlja dokaz poverenja koje smo svojim radom i profesionalnošću kod njih zaslužili. Istovremeno, zadovoljstvo naših klijenata predstavlja i pokretačku energiju za buduće saradnje, razvoj i projekte naše štamparije i daje nam za pravo da budemo uvereni da ćemo u budućnosti biti još bolji.


PressReader - Dani: 2018-06-01 - Čekanje pred vratima EU je skuplje i od ulaska u hodnik\nČekanje pred vratima EU je skuplje i od ulaska u hodnik\nEvropski fond za Balkan je za deset godina rada postao jedinstveni regionalni centar koji nepokolebljivo radi na evropeizaciji regiona\nDani - 2018-06-01 - Razgovor S Povodom - Razgovarala: ZINAIDA ĐELILOVIć\nRazličite države su na različitim nivoima usaglašenosti sa evropskim standardima, ali to ne znači da zato treba da čekaju pred vratima EU narednih 10 ili 20 godina\nOko 200 svjetski poznatih i utjecajnih ljudi, sadašnjih i bivših visokih zvaničnika i poslovnih osoba, okupilo se polovinom aprila u Beogradu radi obilježavanja desetogodišnjice Evropskog fonda za Balkan. Istovremeno, predstavljena je i Deklaracija o evropskom partnerstvu sa Balkanom. O kakvom se tačno dokumentu radi, kakve su reakcije na taj dokument, te u kojoj su mjeri političari iz BiH zainteresirani da se uključe u rad Evropskog fonda za Balkan, razgovarali smo sa izvršnom direktoricom Hedvig Morvai. DANI: Kakve koristi je Balkan imao i ima od Evropskog fonda za Balkan?\nMORVAI: Evropski fond za Balkan je za deset godina rada postao jedinstveni regionalni centar koji nepokolebljivo radi na evropeizaciji regiona i jačanju regionalne saradnje. Idemo događajima u susret, identifikujemo najveće izazove sa kojima se zapadni Balkan suočava u nastojanju da na njih damo efikasne odgovore koji dugoročno mogu unaprediti život građana koji žive ovde. Zato smo fokusirani na stvarnu demokratsku, socio-ekonomsku i društvenu transformaciju.\nZa proteklu deceniju je iz naših programa izašlo 200 javnih službenika koji su osposobljeni da daju impuls bržim i efikasnijim reformama naših administracija; podigli smo kapacitete 100 balkanskih tinktenkova i njihovih istraživača koji\ndanas značajno utiču na donošenje boljih zakona; naši eksperti iz različitih oblasti su promovisali širom Evrope i sveta važnost našeg regiona i tražili pomoć za rešavanje naših problema; kreirali smo različite alate kako bi se čitav ovaj prostor ponovo povezao i zajedničkim snagama počeo da gradi bolju budućnost. DANI: Da li ste zadovoljni reakcijama na Deklaraciju o partnerstvu Evrope i Balkana koja je predstavljena 16. aprila?\nMORVAI: Važno je da su ljudi sa kojima toliko godina radimo, a to su danas neki od najuticajnijih regionalnih i evropskih mislilaca, zvaničnika, filozofa, umetnika i aktivista, shvatili važnost Deklaracije i podržali je. Mislim da je u ovom manje-više ustaljenom sporom tempu promena kroz koje region prolazi ona važna jer donosi jedan novi duh - onaj koji je potreban da bi se pokazalo da mi itekako imamo snage i volje da uhvatimo korak sa modernim svetom. Reakcije ljudi su odlične jer razumeju šta želimo da postignemo ovom akcijom, ono što nam predstoji je mukotrpan rad da i donosioci odluka prihvate činjenicu da je moguće auto prešaltati iz prve u drugu brzinu. DANI: Sala kinoteke bila je prepuna, a i Vi ste kao izvršna direktorica EFB-a dobili brojne pohvale za rad i doprinos .... MORVAI: Operativno, EFB čini jedan izuzetno mali tim ljudi koji su posvećeni misiji zbog koje smo osnovani. S druge strane, našu EFB zajednicu čini više stotina ljudi koji svih ovih godina, dobijajući od nas deo znanja, iskustva i podrške, ugrađuju deo svojih uspeha u ono što mi\ndanas jesmo. Ja sam zahvalna svim ljudima i njihovim lepim rečima koje su mi uputili, ali svi mi koji činimo EFB smo zapravo pojedinačno uspešni samo zato što smo zajedno trasirali put tom uspehu. DANI: O dosadašnjem radu i projektima EFB-a mnogo se govorilo. Šta možemo u budućnosti očekivati od Evropskog fonda za Balkan? Planirate li neke nove projekte?\nMORVAI: Mi se svake godine trudimo da programe i inicijative koje su se pokazale kao uspešne još više unapredimo, kao i da brzo reagujemo na promene do kojih dolazi u regionu i šire. Zato ćemo nastaviti da sprovodimo postojeće projekte, ali i da pokrećemo nove.\nOve godine su održani prvi regionalni politički hakatoni - takmičenja za najbolje digitalne alate koji mogu da utiču na promene javnih politika. Više od 200 mladih ljudi iz čitavog regiona se prijavilo za učešće, a pobednici su predstavljeni na obeležavanju desetogodišnjice EFB-a. Ovo je važan projekat jer se prvi put mladi ljudi, kroz kreiranje i upotrebu njima interesantnih digitalnih formi, uključuju u političko odlučivanje. Taj projekat ima veliki potencijal i zato će biti nastavljen.\nTakođer, mi smo ovo okupljanje iskoristili i za jedan veliki brainstorming sa članovima naše zajednice o tome kako još više unaprediti ljudski kapital koji region poseduje. Došli smo do zanimljivih ideja i u narednim koracima planiramo da sprovedemo plan o formiranju fonda ljudskog kapitala. DANI: Koliko je Deklaracija važna za zemlje zapadnog Balkana?\nVeć deset godina stipendiramo vladine službenike, šaljemo ih u administracije država članica EU kako bi dobili znanje i iskustvo\nMORVAI: Ona je napisana da bi pomerila stvari sa mrtve tačke i dala novu dinamiku u regionalnim odnosima i odnosima zapadnog Balkana sa EU. To nije tehnički dokument, nego poziv da se ti odnosi redefinišu i ukaže na ono što je najvažnije za izgradnju modernog Balkana. Deklaracija ističe da EU treba više da se angažuje u regionu kako bi se unapredilo stanje vladavine prava, slobode izražavanja i demokratije, da je potrebna čvršća regionalna saradnja, da je obrazovanje temelj budućeg razvoja regiona, kao i da region već sada može imati značajnije mesto u procesima koji teku unutar EU. Sve te ideje, analize i preporuke su podrobno predstavljene i objašnjene u dokumentu Novo evropsko partnerstvo Balkana koji prati Deklaraciju. DANI: Primijetila sam da među govornicima u večeri kada je predstavljena Deklaracija nije bilo političara iz BiH. Da li su oni zainteresirani za ono što radi EFB i postoji li uopće želja s njihove strane da se uključe u rad EFB-a?\nMORVAI: Te večeri, osim makedonskog ministra spoljnih poslova Nikole Dimitrova, nije govorio niko od političara, a gospodin Dimitrov je primer uspeha EFB-a, jer je pre funkcije koju danas obavlja bio deo naših programa. Odlučili smo da je događaj koji smo organizovali mesto sa koga uspešni građani iz regiona i Evrope treba da pošalju poruku donosiocima odluka, a ne obrnuto. Mi svakako imamo puno partnera u svim administracijama država zapadnog Balkana, pa i u BiH. Svi oni su odavno prepoznali naš značaj i zbog toga, čak i kada se ne slažemo, imamo jedni prema drugima poštovanja i želju da se saslušamo. DANI: Koja je tačno uloga EFB-a u evropskim integracijama? MORVAI: Mi se ne bavimo tehničkim aspektom evropskih integracija. Postoji u našem regionu dovoljan broj organizacija civilnog društva koje imaju užu profilisanost i daju doprinos u usaglašavanju naših zakona sa pravnim tekovinama EU. Ono u čemu je naša uloga je da svemu tome damo životni značaj, jer evropske integracije nisu štikliranje poglavlja, nego unapređenje kvaliteta naših života. Zato nam je važno da li civilno društvo utiče na odluke koje se donose na nacionalnom i regionalnom nivou. Bez osposobljavanja civilnog društva da štiti i zastupa interese građana i bez rada sa političarima kako bi te interese implementirali u svoje odluke, ne može se stvoriti povoljan ambijent za reforme. Odluke o tome gde ćemo se kao region kretati moraju da budu zasnovane na opštem konsenzusu, jer samo tako je moguće izgraditi stabilne demokratije na Balkanu. DANI: Za koga su namijenjene stipendije Evropskog fonda za Balkan i koliko mladih je do sada prošlo kroz taj program do sada? MORVAI: Mi već deset godina stipendiramo vladine službenike koje svake godine šaljemo u administracije država članica EU kako bi dobili znanje i iskustvo koje prenose kada se ovde vrate. Na taj način doprinosimo da javne uprave država regiona rade bolje i efikasnije, ubrzavamo prihvatanje evropskih


Veći račun i za januar\nPosle gorkog iskustva sa decembarskim računima, građani moraju da računaju i na skuplju struju.\nNakon odluke Vlade da poveća naknadu za podsticaj proizvodnje struje iz obnovljivih izvora, računi će ponovo biti veći. Sredinom meseca doneta je odluka da se ova naknada udvostruči. Tačnije, da se umesto 4,4 pare po kilovatu, koliko je iznosila u prošloj godini, sada plaća 8,1 para po kilovat-satu.\nSlaba je uteha što će na novom računu ova stavka biti posebno istaknuta. Mesečni iznos te naknade plaćaju svi potrošači električne energije u Srbiji, a obračunava se tako što se visina naknade pomnoži sa brojem potrošenih kilovat-sati.\nMalo ko veruju da će novi izgled računa za utrošenu struju doneti i tačnije obračune. Kivni zbog drastično uvećanih računa koji su stigli za decembar, građani poručuju - štampajte račune i na toalet-papiru, samo nam nemojte više otimati novac.\nVeća cena kilovata čeka nas već uz naredni račun, za januar 2014. godine. To je poslednji mesec u kome će “EPS snabdevanje” slati stare obrasce za plaćanje. Sa februarskim obračunom, dobićemo nove uplatnice za koje je EPS dobio saglasnost Ministarstva energetike. Iz Ministarstva najavljuju da je ovo tek prvi korak i da u toku godine možemo računati na dodatne promene obračuna utrošene električne energije.\nOPREZ Ovo su svi trikovi zelenaša\nU zalagaonicama koje posluju van granica legalnog građani kojima je potreban novac ostavljaju nakit, umetnička dela i antikvitete.\nNedimović: Učinićemo sve da pomognemo malinarima, sastanak u utorak\nMinistar poljoprivrede Branislav Nedimović rekao je da će ministasrstvo učiniti sve da pomogne malinarima, i najavio da će u utorak, 20. juna, biti održan sastanak sa udruženjima malinara, predstavnika ministarstva trgovine i finansija na kome će biti reči o otkupnoj ceni malina.


Fiskalno vijeće dogovorilo okvir budžeta BiH od 980,2 mil. KM - Klix.ba\nSjednica održana putem videolinka Fiskalno vijeće dogovorilo okvir budžeta BiH od 980,2 mil. KM\nSjednica održana putem videolinka\nFiskalno vijeće dogovorilo okvir budžeta BiH od 980,2 mil. KM\n22.12.2011. u 16:48\nFiskalno vijeće BiH (Foto: Arhiv)\nFiskalno vijeće BiH dogovorilo je na današnjoj sjednici da okvir budžeta institucija BiH za 2012. godinu bude 980,2 miliona KM, što je za 4,65 posto manje u odnosu na Budžet iz 2010. godine, saopćeno je iz Vijeća ministara BiH.\nS obzirom da i dalje postoje razlike u stavovima o visini zahvatanja prihoda sa Jedinstvenog računa Uprave za indirektno oporezivanje, ministri finansija zaduženi su da obave dodatne razgovore s ciljem usaglašavanja ovog pitanja.\nSjednica Fiskalnog vijeća, koju je zakazao predsjedavajući Vijeća ministara BiH Nikola Špirić, održana je putem videolinka.


Svet: Vijetnamska varijanta nije novi hibrid korone, Sputnjik stigao u Siriju – Srbija NASA Zemlja\nSvet: Vijetnamska varijanta nije novi hibrid korone, Sputnjik stigao u Siriju\nTo je, kako ocenjuje Rojters, prva takva porudžbina neodobrenih vakcina.\nTa vakcina, koja je trenutno u trećoj fazi kliničkog ispitivanja, verovatno će biti dostupna u narednih nekoliko meseci, navodi se u saopštenju indijskog ministarstva zdravlja.\nPomenuta kompanija, koja takođe ima drugi sporazum proizvodnji oko 600 miliona doza vakcina “DŽonson&DŽonson” godišnje, saopštila je u utorak da je sklopila ugovor sa kompanijom “Providens terapeutiks holding” za proizvodnju mRNA vakcina te kanadske kompanije u Indiji.\nKompanija “Bajolodžikal-E” će sprovesti kliničko ispitivanje vakcine “Providens” u Indiji i zatražiti odobrenje za hitnu upotrebu.\nIndija, druga najnaseljenija država na svetu, bila je suočena sa katastrofalnim posledicama drugog talasa infekcije koji tek sada jenjava.\nZdravstveni stručnjaci u Indiji moraju da izvrše masovnu vakcinaciju populacije od 1,3 milijarde ljudi da bi se smanjile posledice naknadnih talasa zaraze.\nVlada premijera Narendre Modija suočila se sa kritikama zbog sporog procesa vakcinacije, iako je Indija jedan od najvećih proizvođača vakcina na svetu.\nSZO: Vijetnamska varijanta nije novi hibrid korona virusa\n“U ovom trenutku u Vijetnamu ne postoji nova hibridna varijanta na osnovu definicije SZO”, rekao je predstavnik SZO Kidong Park u onlajn intervjuu za list “Nikei”.\nOn je dodao da je ta varijanta korona virusa deo varijacije koja vodi poreklo iz Indije.\nPredsednik Bašar al-Asad vakcinisan je nakon što je Sirija dobila prvu pošiljku ruske vakcine Sputnjik V protiv kovida-19, javila je danas ruska novinska agencija Interfaks pozivajući se na sirijskog ambasadora u Rusiji.\nAmbasador Rijad Hadad nije rekao kolika je pošiljka, ali je izjavio da se vakcina sada daje građanstvu, nakon što su lekari i viši lideri zemlje bili među onima koji su prvi vakcinisani, prenosi Rojters.


Još jedna izborna kampanja u nepotpunom pravnom okviru\nDatum kreiranja: petak, 03 mart 2017\nTransparentnost Srbija, povodom raspisivanja predsedničkih izbora za 2. april 2017. ističe da je ovo još jedan izborni proces u koji je Srbija ušla, a da nisu rasvetljena sporna pitanja iz prethodnih. Nisu na odgovarajući način usaglašenii upotpunjeni ni propisi koji uređuju izbornu kampanju i njeno finansiranje, čak ni u slučajevima kada su te izmene bile deo Vladinih akcionih planova.\nTek od danas pa do dana održavanja izbora predlagači kandidata će morati da vode evidencije o svim troškovima izborne kampanje i da polažu račune o izvorima finansiranja svojih reklama, spotova, javnih skupova i drugih promotivnih aktivnosti. Naime, prema Zakonu o finansiranju političkih aktivnosti, zakonska ograničenja, prava i obaveze predlagača kandidata u vezi sa finansiranjem izborne kampanje odnose se samo na period od dana raspisivanja do dana održavanja izbora. S druge strane, ni jedan drugi zakon ne ograničava vođenje „kampanje pre kampanje“, osim u pogledu objavljivanja plaćenih oglasa na TV i radio stanicama. Umesto da se ovo i sva druga sporna pitanja u vezi sa finansiranjem partija reše do kraja 2014, kako je bilo predviđeno antikorupcijskim akcionim planom iz 2013, Zakon o finansiranju političkih aktivnosti je krajem te godine dodatno pogoršan – uvođenjem mogućnosti da parlamentarne partije u izbornu kampanju „upumpaju“ budžetski novac dobijen za finansiranje redovnog rada, što je obilato korišćeno već u kampanji 2016.\nTransparentnost – Srbija smatra još većim problemom to što nije ništa urađeno ništa što bi ograničilo „funkcionersku kampanju“, u vezi sa čime smo davali i konkretne predloge rešenja. Postojeći član 29. Zakona o Agenciji za borbu protiv korupcije, zabranjuje direktno korišćenje javnih resursa u svrhu političkih aktivnosti (npr. putovanje službenim automobilom na preidzborne skupove, što se ne odnosi na funkcionere koji imaju stalno obezbeđenje). Međutim, ni taj ni drugi zakoni ne postavljaju ograničenja nosiocima javnih funkcija da upravo za doba kampanjeugovaraju sastanke sa predstavnicima drugih važnih zemalja, i da planiraju učešće na popularnim događajima, poput otvaranja škola, puteva, bolnica i fabrika. Izveštavanje sa takvih događaja u informativnom programu medija vrednije je od bilo koje plaćene reklame i stoga mora biti podvrgnuto kontroli, jednako kao i tokovi novca, a to sada nije slučaj. U vezi sa tim, podsećamo da je Narodna skupština i ovaj put, kao i u prethodnih 16 godina, propustila da ispuni svoju zakonsku obavezu i da formira Nadzorni odbor, koji bi pratio one aspekte kampanje za koje ni jedan drugi državni organ nije nadležan.


Košarkaška reprezentacija Belgije - Blic Sport\nČOVEČE, NIJE OVO KUNG-FU Bobija rivali nisu mogli da zaustave ni NOGOM! /FOTO/\nKošarkaši Srbije su uspešno završili takmičenje u grupi... Četiri pobede, uz jedan poraz odveli su “orlove” u osminu finala Evrobaskta. Protiv Belgije naši momci nisu imali većih problema (74:54), a rivali nisu birali sredstva da zaustve naše igrače.\nSaleta Đorđevića raduje više stvari: Ovo je pravi duh reprezentacije /VIDEO/\nSelektor košarkaške reprezentacije Srbije Aleksandar Đorđević rekao je da je zadovoljan grupnom fazom Evropskog prvenstva i da ga raduje rast forme, ali i borbenost, igra u odbrani i skok u napadu.\nJAKO DO KRAJA Ervel: Uživaćemo u duelu sa Srbima, čudesnim Bogdanovićem\nReprezentativac Belgije Aksel Ervel istakao je da će njegova ekipa uživati na meču sa Srbijom, u poslednjem kolu grupne faze Evrobasketa.\nSelektor Belgije Edi Kastils je ponosan što će košarkaši koje trenira igrati protiv Srbije na Evrobasketu, ali i poručio da će njegova ekipa pobediti sa 20 ili 25 razlike.\nGrci se mučili 20 minuta, pa deklasirali Belgiju za četvrtfinale\nKošarkaška reprezentacija Grčke plasirala se u četvrtfinale Eurobasketa pobedivši u Lilu Belgiju sa 75:54 (16:15, 18:16, 23:11, 18:12).\nBelgija u osmini finala Eurobasketa\nU poslednjem petom kolu grupe D na Eurobasketu košarkaši Belgije, u krajnje zanimljivom meču, pobedili su Ukrajinu sa 79:71 ( 14:19, 21:20, 24:15, 20:17 ) i tako poslali ukrajinske košarkaše kući već posle prve faze šampiponata.\nVeseli opet briljirao, Česi u finišu odbili nalet Belgije\nKošarkaška reprezentacija Češke ostvarila je treću pobedu na Eurobasketu, izbivši na prvo mesto D grupe pobedom nad Belgijom od 66:64 (21:17, 12:11, 18:16, 15:20).\nŠok na Eurobasketu: Belgija pobedila Litvaniju!\nSa velikim ambicijama stigli su Litvanci na Eurobasket, željni da se, poput svojih slavnih generacija vinu na sam vrh. Međutim, taj povratak na staze slave ozbiljno je uzdrmao šok u trećem kolu D grupe prvenstva Evrope: Belgijanci su napravili senzaciju, pobedivši Litvaniju sa 76:74 (20:12, 15:23, 19:22, 20:19) košem u poslednjoj sekundi.\nBertans pokrenuo odlučujuću seriju za trijumf protiv Belgije\nKošarkaši Letonije su u Rigi, pred 8.217 mahom sopstvenih navijača, u prvom kolu grupe D Evropskog prvenstva pobedili Belgiju sa 78:67 (25:19, 15:19, 11:14, 27:15).\nBelgija se pojačala pred Eurobasket: Košarkaš Olimpijakosa postao "đavo"\nKošarkaš Olimpijakosa, Amerikanac Met Lodžeski igraće ze reprezentaciju Belgije na Evropskom prvenstvu, saopštio je nacionalni savez te zemlje.\nLudi Eurobasket: otpisana Belgija raspršila Letoncima snove o četvrtfinalu\nKoliko je ovaj Eurobasket nepredvidiv najbolje možda pokazuje prvi meč poslednjeg kola u grupi E: Letonci su izgubili od otpisane Belgije sa 60:56 (14:15, 18:17, 14:10 14:14) i ostali bez četvrtfinala.\nLitvanci pokazali "orlovima" kako se igra sa Belgijom\nKošarkaška reprezentacija Litvanije bila je, poput Srbije prekjuče, apsoutni favorit u meču druge faze Eurobasketa protiv Belgije, a za razliku od naših "orlova" koji su se do poslednjeg minuta mučili sa ovim rivalom, oni su protiv autsajdera izgradili 35 poena razlike pre nego što su ga savladali sa 86:67 (18:12, 26:9, 25:14, 17:32).\nKrstić: Moramo ovo da zaboravimo i da popravimo mnogo stvari\nKapiten reprezentacije Srbije Nenad Krstić istakao je, nakon pobede nad selekcijom Belgije 76:69 da "orlovi" moraju da poprave neke stvari u igri, kao i da se okrenu ka sledećoj utakmici u grupi E druge faze Evropskog prvenstva protiv Ukrajine.\nIvković šokiran nedisciplinom "orlova"\nSelektor košarkaške reprezentacije Srbije Dušan Ivković bio je šokiran nedisciplinom naših igrača u pojedinim, ne baš kratkim, segmentima utakmice u kojima su sa 76:69 savladali Belgiju na startu druge faze Evropskog prvenstva.\nSrbija i pored pobede nad Belgijom može da ostane bez četvrtfinala!\nPosle poraza Ukrajine od Letonije, košarkašku reprezentaciju Srbiju pobeda nad Belgijom gotovo da je odvela u četvrtfinale Eurobasketa, ali uz pomalo neverovatan epilog u grupi E - "orlovi" bi mogli i da ostanu bez nastupa u nokaut fazi.\nBogdanović: Ima mesta za napredak, bili smo mnogo nervozni ovoga puta\nKošarkaški reprezentativac Srbije Bogdan Bogdanović priznao je da su "orlovi" sa mnogo nervoze odigrali meč sa Belgijom u kome su ostvarili pobedu od 76:69 na startu druge faze Evropskog prvenstva.\nAnaliza: Zašto se Srbija mučila protiv Belgije i šta je donelo trijumf "orlovima"?\nKošarkaška reprezentacija Srbije došla je na korak od plasmana u četvrtfinale Eurobasketa savladavši Belgiju sa 76:69, a Blicsport.rs vas vodi kroz analizu tog teško izvojevanog trijumfa.


Šark Bej (Zaliv ajkula), oblast svetske baštine u zapadnoj Australiji, predstavlja dom populaciji indopacifičkog kljunastog delfina i jedino je mesto gde je primećeno da delfini koriste morski sunđer da bi pronašli hranu. Ova naučena tehnika, koja se prenosi s generacije na generaciju, pomaže određenoj vrsti delfina koja lovi pomoću sunđera da pronađu hranu u dubokim vodenim kanalima. S obzirom da je tehnika korišćenja alatki veoma dobro proučena kod ženki, ovo istraživanje se bavilo isključivo mužjacima.\nPomoću bihevioralnih, genetskih i fotografskih podataka sakupljenih od 124 mužjaka u toku zimskih meseci u Šark beju, od 2007. do 2015, ekipa naučnika je analizirala podgrupu od 37 mužjaka, od kojih je 13 pripadalo vrsti koja se hrani pomoću sunđera. Mužjaci iz te grupe provode više vremena družeći se s ostalim pripadnicima muškog pola od onih koji ne love pomoću sunđera. Takve veze zasnovane su na sličnom načinu ishrane a nemaju veze sa nekim drugim faktorima.\nDoktor Sajmon Alen, jedan od autora istraživanja i viši naučni saradnik bristolske Škole za biološke nauke, objašnjava da traženje hrane pomoću sunđera oduzima mnogo vremena i da je to uglavnom aktivnost koju životinje obavljaju same. Uzevši to u obzir, smatralo se da je nekompatibilno s potrebama mužjaka u Šark beju da ulažu vreme u formiranje bliskih veza s drugim mužjacima. Ovo istraživanje govori da mužjak delfina formira socijalne veze zasnovane na zajedničkim interesima. Takođe, istraživanjem je omogućen drugačiji uvid u homofilno ponašanje u socijalnoj mreži kod delfina koji koriste alatke u potrazi za hranom.\nManuela Bizozero, glavni autor istraživanja, koja radi na Univerzitetu u Cirihu, dodala je: "Mužjaci delfina u Šark beju pokazuju facinantni socijalni sistem u vidu formiranja saveza po modelu gnezda”. Te jake veze među mužjacima mogu da traju po nekoliko decenija.


Transparency International upozorava na tajnost stranačkih finansija - CIN\nOva organizacija je analizirala zakone koji uređuju finansiranje stranaka u Bosni i Hercegovini (BiH). Došla je do zaključka da zakoni omogućavaju strankama da budu potpuno netransparentne, a da zbog toga ne snose nikakave posljedice.\nTI u svom izvještaju navodi i to da zakonodavci pri svakom pokušaju izmjene zakona stavljaju interes stranaka ispred javnog interesa.\nCentar za istraživačko novinarstvo (CIN) već je pisao da političke partije u BiH dobijaju svake godine, a naročito pred izbore, donacije od firmi koje imaju zaključene ugovore sa institucijama vlasti. Stranke zadržavaju ove priloge, iako prema Zakonu o finansiranju političkih partija to ne bi smjele činiti. Na ovo upozorava i TI u svom izvještaju.\nTakođer, navodi i to da zakoni ne obavezuju stranke da koriste jedinstvene bankovne račune te da ne postoje ograničenja za cirkulaciju neobračunatih tokova novca. Ne postoji ni obaveza javnog objavljivanja finansijskih izvještaja stranaka, čime se smanjuje uvid u njihovo finansiranje.\nCentralna izborna komisija (CIK) BiH nije nadležna niti ima dovoljno resursa za sprovođenje efikasne revizije.\nU izvještaju se također navodi da su novčane sankcije za kršenje propisa suviše niske, tako da se strankama „isplati“ kršiti zakon.\nCIN je prošle godine objavio istraživački tekst u kojem je pokazao da se političkim partijama isplati zarađivati na nezakonit način i primati nedozvoljene donacije. Naime, istraživanje je pokazalo da su neke od njih ostvarile nezakonitu dobit, i do 50 puta veću od iznosa kazni.\nPrema izvještaju TI-a u BiH ne postoji dovoljan nadzor nad stranačkim prihodima, kako budžetskog novca sa različitih nivoa vlasti, tako i donacija iz privatnih izvora.\nNavodi se i to da je Služba za reviziju Centralne izborne komisije fokusirana na prihode stranaka i nema uvida u vrstu i svrhu troškova.\nZakonima nije definisano, konkretno, koji troškovi mogu a koji ne smiju biti pokriveni budžetskim sredstvima. Zbog ove zakonske neregulisanosti političke stranke novac poreskih obveznika mogu trošiti proizvoljno i samovoljno.\nFormiranje Interresorne radne grupe za izmjene Zakona o finansiranju političkih stranaka nije doprinijelo nikakvom pomaku. Nedostatak koncenzusa unutar Interresorne radne grupe i prijedlozi njenih članova pokazali su da je još uvijek glavni prioritet očuvanje interesa stranaka.\nMeđunarodne institucije su upozoravale da se finansiranje stranaka mora učiniti transparentnim i da mora postojati nadzor nad utroškom sredstava koja stranke dobijaju iz budžeta. U prijedlozima radne grupe ova upozorenja su ignorisana, te se nastoje povećati limiti donacija strankama i legalizovati pojedini izvori prihoda koji su do sada bili nezakoniti.\nUkoliko se ne usvoje međunarodni standardi koji bi ojačali nadzor nad finansiranjem stranaka, one će dobiti potpuni legitimitet u zaobilaženju zakona, koji će u tom slučaju postati suvišan, upozoravaju iz TI-a.


Japanke za bilo koji deo dana\nJapanke za plažu, japanke za šetnju, japanke sa štiklom, japanke za izlazak… Sve od navedenog već nekoliko sezona ne izlazi iz mode. Mogu ih nositi kako žene, tako i muškarci, mada njima, s obzirom da ne nose štikle (bar ne još uvek), ne pristaju baš tokom večernjih izlazaka. Japanke su uglavnom drvene u kombinaciji sa kožom, a za plažu se biraju sunđeraste. Ako...\nLopezova zahvaćena finansijskom krizom – je...\nLopezova je retko kada bila na spisku negativnih kritika modnog žirija. Ono što joj zameraju, s obzirom da je zvezdama tako malo dozvoljeno običnih stvari, jeste što ne menja svoju torbu. Torba koju Lopezova nosi na slici nije jedina koja se ponavlja, Dženifer ima još svojih omiljenih torbi. Pa opet, možda je u pitanju finansijska kriza, ipak je Lopezova majka dvoje dece....\nIsticanje vrlina različitim aksesoa...\nIsticanje vaših dugih nogu, isticanje vašeg vrata, struka, isticanje vaših...\nMatursko veče uz idealnu torbicu\nMatursko veče dešava vam se samo jednom u životu. Tada želite lud provod,...\nSandale sa platformom – lepe i...\nSandale sa platformom u iso vreme izgledaju prelepo, ističu vašu...\nElegantne cipele za modernog muškar...\nElegantne cipele mora imati svaki moderan muškarac. I to ne jedne elegatne...\nNaočare za sunce vaše crte lice stavljaju u prvi plan, i ako izaberete...\nDečija obuća – štikle za ma...\nDečija obuća je izgleda poprimila potpuno novi oblik. Zapravo, sve manje je...\nSunčane naočare su dodatak koji je neophodan tokom vrelih letnjih dana, bez...\nSandale za leto 2010 – u modi ...\nSandale za leto 2010 koje se svakako preporučuju su satenske. One u isto...\nStrana 5 od 39« Prva...«34567»102030...Poslednja »


Ona je protekle sedmice održala predavanje "Kineske pomorske strategije: komparativna analiza Grčke i Pakistana", u okviru Međunarodne konferencije ISA-CEEISA 2019, koja je održana na Fakultetu političkih nauka u Beogradu uz učešće oko 600 stručnjaka iz čitavog sveta.\n"Kina proizvodi veoma široku paletu proizvoda, izvozi mnoge od njih i neophodno joj je da bude prisutna u spoljnom svetu kako bi transportovala svoj izvoz na siguran način", kaže Jing Vivian Xan.\n"Jasno je da se od dolaska Si Đinpinga na vlast globalna vizija Kine za razvoj međunarodnih odnosa zasniva na principu jačanja povezanosti. Sa tom bazičnom premisom, Peking se veoma široko angažuje na razvoju brojnih železničkih pruga, puteva, luka", dodaje ona.\nJing Vivian Xan navodi da Kina proizvodi veoma mnogo i dobar deo toga ne može da apsorbuje domaće tržište.\n"Stoga Kina širi ekonomsko učešće u svetskom biznisu i tako što širi mrežu luka u kojima je prisutna", kaže ona.\nOna dodaje da se uporedo sa razvojem inicijative "Pojas i put", Kina obilato angažuje u infrastrukturnim projektima širom sveta, na moru kao i na kopnu, što je slučaj i u Srbiji.\n"Kinesko građevinarstvo tu ima brojna komparativna preimućstva, pre svega brzinu i efikasnost u radovima. Zašto onda ne izvoziti i takav uspešan biznis", kaže Jing Vivian Xan.


Poziv fotografima za učešće u foto šetnjama i javnim vođenjima - Konkursi regiona\nPoziv fotografima za učešće u foto šetnjama i javnim vođenjima\nby KR 16/08/2012 025\nOrganizatori projekta “VIĐENjA 2012: Socijalističko nasleđe i kultura sećanja u kadru savremenih viđenja. Grad kao trezor” pozvali su zainteresovane fotografe da se prijave za učešće u seriji javnih vođenja i foto šetnji u Beogradu od 26. avgusta do 1. septembra.\nProjekat “VIĐENjA 2012: Socijalističko nasleđe i kultura sećanja u kadru savremenih viđenja. Grad kao trezor.” organizuje Centar za muzeologiju i heritologiju Filozofskog fakulteta u Beogradu i udruženje Mreža za istraživanje viđenja. Osmišljen je kao niz javnih vođenja, foto šetnji, predavanja i izložbi koje bi se realizovale u odabranim gradovima Srbije. Time bi se otvorio niz diskusija o nasleđu iz perioda socijalističke Jugoslavije iz perspektive istoričara, istoričara arhitekture, istoričara umetnosti, fotografa i kustosa. Fokus će biti na uočavanju i kritičkom promišljanju nekadašnjih planiranih mesta sećanja i celina u gradskim ambijentima, objektima koji su danas istovremeno funkcionalni (ili van funkcije) i nezamenjivi svedoci zajedničke prošlosti i medij podsećanja pojedinca.\nZainteresovani fotografi trebalo bi da pošalju kraću biografiju i kontakt informacije na adresu viđenja@gmail.com do 21. avgusta.\nUkoliko žele da se prijave samo za javna vođenja, treba da pošalju kontakt informacije i naziv vođenja kojem žele da prisustvuju.\nProgram javnih vođenja i foto šetnji nalazi se ovde.


RTCG - Radio Televizija Crne Gore - Nacionalni javni servis :: Politika :: "Izgradićemo dvije biciklističke staze, trim stazu..."\n03. 03. 2021. 19:24 >> 19:24 2\n"Izgradićemo dvije biciklističke staze, trim stazu..."\nCilj Evropskog tima za Nikšić je da promoviše zdrave stilove života, što podrazumijeva stvaranje kvalitetnijih uslova za češći boravak u prirodi i bavljenje rekreativnim sportom, rekla je nositeljka liste Evropski tim za Nikšić Sanja Damjanović.\nKako navode, Damjanović je razgovarala sa građanima Nikšića prilikom obilaska simbola grada - park šume Trebjesa.\n"Nakon osvajanja vlasti 14. marta, Nikšić će dobiti: dvije biciklističke staze, punktove za iznajmljivanje bicikala, kao i trim stazu pod Trebjesom, renovirana postojeća i nova igrališta i poligone na teritoriji cijelog grada i dva avanturistička parka", istakla je Damjanović.\nIstiče da će posebnu pažnju Evropski tim za Nikšić posvetiti starijoj populaciji.\n"U cilju unaprijeđenja njihovog zdravlja i podizanja kvaliteta starenja, naši 60+ sugrađani dobiće besplatnu uslugu korišćenja iznajmljenih bicikala, kao i nedjeljne izlete i turističke pješačke ture", dodaje Damjanović.\nI mladi ljudi dobiće, kako navodi, više prostora i uticaja na donošenje odluka koje se odnose na njihov grad.\n"Evropski tim za Nikšić obezbijediće posebna mjesta za mlade u sistemu odlučivanja u vidu prisustva sjednicama lokalnog parlamenta", rekla je Damjanović.\nDamjanović ističe da će zajedno sa građanima odlučivati kako će se zajednica mijenjati.\n"Vjerujemo Nikšićanima i njihovoj hrabrosti. Radimo zajedno za evropski Nikšić i bolje sjutra", zaključila je Damjanović.\nSanja Damjanović Izbori u Nikšiću 2021. Evropski tim za Nikšić


Atheist Rap & Dža ili Bu – Nove pesme za publiku u Pančevu - PRINCIP | Fanzin o alternativnoj kulturi i umetnosti\nAtheist Rap & Dža ili Bu – Nove pesme za publiku u Pančevu\nLjubitelji pank-rok muzike imaće priliku da u subotu 14. 11. 2015. uživaju u celovečernjem programu u pančevačkoj dvorani "Apolo". Publika će biti u prilici prisustvuje nastupima bendova Atheist Rap i Dža ili Bu, dva pank-rok benda koji su ostavili duboki trag na srpskoj sceni, a čije međusobno prijateljstvo datira iz ranih devedesetih. I jedni i drugi i dalje rade sa nesmanjenom žestinom, a publika u Pančevu će imati privilegiju da čuje njihove nove pesme. Novosađani će pretpremijerno u "Apolu" predstaviti pesme sa novog studijskog albuma "Überlauf", koji će biti objavljen samo dva dana nakon pomenute svirke. Naravno, pored novog materijala, poštovaoci Atheist Rap-a moći će da čuju presek dobro poznatih hitova ovog, već sada, legendarnog sastava.\nNjihove nešto starije kolege (po stažu), ultimativni beogradski pank-rok brend Dža ili Bu, publici će takođe predstaviti nekoliko novih pesama sa predstojećeg sedmog studijskog albuma koji će uskoro izaći pod nazivom "Sedma sila", kao i sve najpoznatije pesme iz četvrt veka duge karijere.\nUlaznice za ovaj događaj prodavaće se po ceni od 300 dinara u pretprodaji (karte je moguće nabaviti svakog radnog dana na biletarnici dvorane "Apolo" od 14 do 19 časova), dok će na dan koncerta karte iznositi 500 dinara.


Aleksandar Davidov - Blic Sport\nGol na debiju, titula za kraj\nPartizan je u Čačku u subotu dobio Borac (3:0), prva tri prolećna boda i Aleksandra Davidova. Novajlija u crno-belom taboru već na debiju pružio je odličnu partiju koju je krunisao golom, trećim za Partizan, kojim je definitivno rešio pitanje pobednika. - Jedva sam čekao da počne prvenstvo i presrećan sam jer mi se ispunila velika želja. Sanjao sam da već na prvoj utakmici zatresem protivničku mrežu.\nDavidov i Mijić željni dokazivanja u Partizanu\nNovi fudbaleri Partizana Aleksandar Davidov i Predrag Mijić potpisali su četvorogodišnje ugovore sa aktuelnim šampionom Srbije i na zvaničnoj promociji istakli da će dati sve od sebe da opravdaju poverenje uprave crno-belih koja ih je angažovala u zimskom prelaznom roku.\nPartizan doveo Davidova iz Hajduka\nFudbalski klub Partizan potpisao je danas u Beogradu četvorogodišnji ugovor sa dosadašnjim igračem Hajduka iz Kule, Aleksandrom Davidovim.


Bojniku odobren još jedan projekat IPA programa – Info Centar Juga\nMinistarstvo za regionalni razvoj i javne radove Republike Bugarske u saradnji sa Ministarstvom za evropske integracije Vlade Republike Srbije objavilo je 22. januara 2018. godine drugi javni poziv za prikupljanje predloga projekata sa ciljem poboljšanja prekogranične saradnje između Bugarske i Srbije u okviru Interreg-IPA Programa prekogranične saradnje Bugarska-Srbija 2014-2020. Program je ko-finansiran iz Instrumenta za pretpristupnu pomoć II (IPA II fond) Evropske unije. Rok za dostavljanje predloga projekata bio je 23. april. Projektni predlozi trebali su da budu iz oblasti: održivi turizam, mladi i životna sredina.\nŠesti sastanak Zajedničkog nadzornog odbora Interreg-IPA Programa prekogranične saradnje Bugarska-Srbija 2014-2020 održan je 26. novembra u Pirotu, na kome je odobrena lista projekata predloženih za finansiranje u okviru Drugog poziva.\nOpštini Bojnik odobren je projekat „Parterno uređenje sportsko-poslovnog centra i stvaranje mobilnog multifunkcionalnog centra za tradicionalne događaje i skupove u Bojniku“.\n„Vrednost projekta je 535.000 evra, kao vodeći partner na projektu opština Bojnik dobiće 262.000 evra ili 49% , a opština Zemen iz Bugarske 273.000 evra ili 51 %“, kazao je predsednik opštine Bojnik, Nebojša Nenadović .\nNa drugi javni poziv za prikupljanje predloga projekata u okviru Interreg-IPA Programa prekogranične saradnje Bugarska-Srbija 2014-2020 pristiglo je 235 predloga projekata, 171 je prošao proveru administrativne usaglašenosti i prihvatljivosti. Od tog broja, 140 predloga je dobilo minimum 65 bodova tokom tehničke provere i provere kvaliteta. Na osnovu rangiranja, predloženo je da se finansira 41 projektni predlog sa ukupnim traženim budžetom od 12.712.316,27 evra.\nZa oblast Održivi turizam, predloženo je finansiranje 15 projekata sa ukupno traženim budžetom od 3.497.611,23 evra; Za oblast Mladi, predloženo je finansiranje 9 projekata sa ukupno traženim budžetom od 1.328.962,92 evra;\nZa oblast Životna sredina, predloženo je finansiranje 17 projekata sa ukupno potrebnim budžetom od 7. 885.742,12 evra. U grupi projekata mekih mera su 25 predloga projekata, a 16 su investicioni projekti. Ukupno 49 projektnih partnera su iz Bugarske, a 44 iz Srbije, dok je vodećih partnera 25 iz Bugarske i 16 iz Srbije.\nMedveđa: Obeležena opštinska slava Spasovdan


FOTO: Navijači Olimpijakosa ne zaboravljaju NATO zločin nad Srbijom\nNavijači Olimpijakosa, pobratimi sa "delijama", su na 19. godišnjicu početka NATO agresije na Srbiju na vaterpolu meču istakli transparent koji podseća na bezumnost NATO pakta.\nAmerikanac se izvinio za NATO bombardovanje: Volim vas Srbi!\nAmerikanac Čarls Keter već godinama živi u Srbiji i često promoviše našu zemlju u svetu. Povodom godišnjice NATO bombardovanja naše zemlje on se oglasio na Fejsbuku gde je Srbima uputio...\nPriprema tužbe zbog posledica NATO agresije\nŽrtve bombardovanja, bili su svi stanovnici Jugoslavije. Najviše oni koji su stradali, ili izgubili nekog bliskog, ali i oni koji su sa porodicom više od 70 dana proveli u skloništu. Mnogi su...\nNATO nas urnisao: Ekspanzija malignih bolesti u Srbiji\nRast broja obolelih od različitih oblika karcinoma u našoj zemlji posledica je u velikoj meri NATO bombardovanja, a da bi se ta tvrdnja i naučno dokazala u međunarodnim institucijama, neophodna...


Esperanza EKP007 1200W aparat za kokice cena, cene Srbija, prodaja Beograd Novi Sad Niš\nEsperanza EKP007 1200W aparat za kokice cene\ncena od 2.490,00 do 3.116,00 din | prodavnica (4)\nEPonuda nije internet prodavnica već Vam omogućava da brzo i lako nađete Esperanza EKP007 1200W aparat za kokice po najjeftinijoj ceni. Naš cilj je da kupci budu što bolje informisani o ponudi Esperanza aparat za kokice EKP007 1200W na tržištu Srbije. Vrlo lako nalazite željeni proizvod za kategoriju Aparati za kokice cene, ne morate da lutate od sajta do sajta za Esperanza Aparati za kokice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Esperanza EKP007 1200W aparat za kokice sa PRODAVCEM. EPonuda ne može da garantuje potpunu tačnost specifikacije i slika za Esperanza EKP007 1200W aparat za kokice. Pre kupovine, podatke za Esperanza aparat za kokice EKP007 1200W proverite na sajtu PROIZVOĐAČA.


SNS i SPS ne izlaze zajedno na izbore? – Slobodne novine\nSNS i SPS ne izlaze zajedno na izbore?\nSrpska napredna stranka i Socijalistička partija Srbije će, kako sada stvari stoje, na izbore izaći odvojeno, piše Blic.\nList navodi da konačna odluka nije doneta, ali prema informacijama iz više izvora u SNS i SPS, izvesnije je da će ove dve stranke pojedinačno meriti snage na biralištima.\nKako kažu sagovornici lista, konačnoj odluci će najviše kumovati stanje na terenu, odnosno ko će sve od opozicije izaći na izbore, ali i to da li u ovom slučaju “jedan plus jedan daju dva”.\n“Ako SZS bojkotuje izbore, onda je nelogično da se ide na zajedničkoj listi, jer će ove dve stranke osvijiti najviše procenata i izbori bi praktično bili obesmišljeni. Moglo bi čak da se desi da samo ta lista pređe cenzus. Mnogi misle da je tri procenta lako osvojiti, ali se varaju”, kaže izvor iz SNS.\nKako navodi, u SNS se o svakoj odluci dugo i ozbiljno razmišlja, ali se i revnosno ispituje javni mnjenje i reakcije birača.\n“Istraživanja pokazuju da bi ove dve stranke dobile više procenata kada bi izašle odvojeno na izbore, da u ovom slučaju jedan i jedan ipak ne daju dva. Pitanje je i šta će nama SPS kada imamo podršku od 50 odsto. Situacija je sada takva, što ne znači da, zbog nekih nepredviđenih događaja i drugačije percepcije građana, ne može da se desi preokret i donese odluka o zajedničkom izlasku”, kaže izvor Blica iz SNS.\nIzvor lista iz SPS navodi da konsultacije o ovoj temi i dalje traju, ali i da SPS sprema i ponaša kao da sama izlazi na izbore.\n“Dačić je nedavno podelio zaduženja potpredsednicima stranke, odnosno dogovoreni su okruzi u Srbiji za koje svako snosi odgovornost. Većina njih je poslednjih nedelja na terenu i radi na agitaciji birača. Jedno je sigurno, mnogima u stranci bi odgovaralo da izađemo zajedno sa napređacima, jer bi onda bilo ‘lezi lebe da te jedem’, praktično na bi morali ništa da rade. S ogromnom izbornom mašinerijom i infrastrukturom, napređanci bi završili najveći deo posla”, rekao je izvor lista iz SPS.\nPrema izvoru iz SNS, u toku su razgovori o tome ko će sve od partnera obnoviti saradnju sa SNS, a promene ne bi trebalo da bude kada su u pitanju pokreti Bogoljuba Karića i Aleksandra Vulina. U najneizvesnijoj poziciji je SNP Nenada Popovića, piše list.\n“Lider SDPS Rasim Lajić je bio drugi na listi za republičke izbore, odmah ispod Vučića. Uzimaju se u obzir i istraživanja koja Ljajiću daju šansu da opet pređe cenzus. Što se tiče Popovića, na odluku mogu da utiču ranija istupanja koja su bila bez konsultacija sa državnim vrhom. Kada si deo Vlade, moraš da vodiš računa i o tome da li će i kako tvoje izjave uticati na Vladu”, rekao je izvor lista.\nOznakebojkot izbora Ivica Dačić izbori Naslovna-centar Naslovna-traka SNS Socijalistička partija Srbije SPS Srpska napredna stranka


Preduzeće za puteve Požarevac – Delatnost\nPreduzece odrzava vrlo razgranatu mrezu magistralnih i regionalnih puteva na teritoriji Branicevskog, Podunavskog okruga ukupne duzine od oko 798,9 km, a koji predstavljaju integralni deo putne mreze Srbije. Svi putni pravci se redovno odrzavaju na osnovu programa koji sacinjava i finansira Vlada Republike Srbije preko svojih resornih organa (JP Putevi Srbije).\nPutarski punktovi kao isturena odeljenja u funkciji odrzavanja putne mreze su gotovo idealno rasporedjeni i smesteni u Branicevskom okrugu, u gradu Pozarevacu i opštinama: Petrovac, Kucevo i Veliko Gradiste kao i u Podunavskom okrugu, u gradu Smederevu i opštinama Smederevska Palanka i Velika Plana.\nOsim aktivnosti na magistralnim i regionalnim putevima realizujemo i programe gradskih direkcija iz oba okruga tako da se kapaciteti preduzeca koriste i za gradnju lokalnih puteva, ulica, putnih objekata, sportskih terena, platoa i pratecih objekata putne infrastrukture.\nPored ove delatnosti, kompanija je registrovana i za sledeće delatnosti:\neksploatacija šljunka, peska\npoizvodnja proizvoda od asfalta\nOvako sirok spektar poslova moze da se obavi zahvaljujući tehničkoj i kadrovskoj osposobljenosti za izvodjenje gradjevinskih radova u oblasti niskogradnje.


Američke trupe se povukle iz pet baza u Afganistanu – TVSA.BA\nNaslovna/Vijesti/Svijet/Američke trupe se povukle iz pet baza u Afganistanu\nSjedinjene Države su, u skladu s dogovorom postignutim s talibanima, povukle svoje vojnike iz pet vojnih baza u Afganistanu, saopćio je zvaničnik Pentagona u utorak.\nZvaničnik koji je želio ostati anoniman, potvrdio je da je riječ o bazama u provincijama Helmand, Uruzgan, Paktika i Laghman, prenosi Anadolu Agency (AA).\nPrema dogovoru, SAD je imao 135 dana da ispuni obećanje o smanjenju trupa u Afganistanu s oko 14.000 na 8.600, a rok je istekao u ponedjeljak.\nDogovor je potpisan 29. februara, a za cilj ima smanjenje nasilja u nadi o uspostavljanju bilateralnih pregovora između afganistanske vlade i ekstremističke grupe talibana kako bi bio okončan konflikt koji traje 18 godina.\nTalibani su pristali da neće dozvoliti Al-Qaidi, ISIS-u niti bilo kojoj drugoj militantnoj grupi da djeluju na područjima koja oni kontroliraju.


Unapređenje obuke jedan od prioriteta | Vojska Srbije\nPonedeljak, 12.3.2018 | Aktuelnosti\nMinistar odbrane Aleksandar Vulin i načelnik Generalštaba Vojske Srbije general Ljubiša Diković prisustvovali su danas obuci polaznika Osnovnog kursa za podoficire na poligonu „Peskovi“.\nMinistar odbrane Aleksandar Vulin i načelnik Generalštaba Vojske Srbije general Ljubiša Diković, u pratnji komandanta Komande za obuku general-potpukovnika Đokice Petrovića, prisustvovali su danas obuci na poligonu „Peskovi“ koju su izveli polaznici Centra za obuku i usavršavanje podoficira u okviru Osnovnog kursa za podoficire.\nMinistar Vulin je, tom prilikom, istakao da je od 1. januara do danas u Vojsku Srbije primljeno novih 277 profesionalnih vojnika, a očekuje se da će do kraja godine, u borbeni sastav naše vojske, ući i 112 podoficira.\n– Naša Vojska se intenzivno obučava, naša Vojska povećava svoj borbeni sastav, kako po broju tako i po kvalitetu onih koji su uz nas, u njihovoj obučenosti i spremnosti da izvrše svaki zadatak. Mi ćemo i u narednom periodu nastaviti da poboljšavamo kvalitet obuke, ali ne samo aktivnih pripadnika vojske, već ćemo se truditi i da imamo i što veći obuhvat rezervnog sastava, kako bi i rezervu pripremili za savremene izazove i za sve ono što očekuje svaku vojsku – zaključio je ministar odbrane.\nKomandant Centra za obuku i usavršavanje podoficira major Saša Puač istakao je da je danas prikazano taktičko uvežbavanje po temi „Vod u napadu, odeljenje u odbrani“.\n–Slušaoci 12. klase Osnovnog kursa za podoficire bili su u ulogama vojnika i komandira grupa, timova i odeljenja. Sam koncept programa namenjen je za obuku kandidata za početne podoficirske činove, odnosno komandire odeljenja, timova i grupa – naglasio je major Puač istakavši da je današnje taktičko uvežbavanje priprema za vežbu koja će se održati zajedno sa Komandno-štabnim kursom i koja je osmišljena tako da polaznici Osnovnog kursa za podoficire izvršavaju zadatak dodeljen operativnom procedurom komandno-štabnog kursa.\nOsnovni kurs za podoficire traje od 15 do 17 nedelja i čine ga obuka, stručnospecijalistička obuka i stažiranje u jedinicama Vojske Srbije. Po završetku Osnovnog kursa za podoficire, kandidati se proizvode u čin vodnika i postavljaju se na formacijska mesta u jedinicama Vojske Srbije.\nPolaznici Osnovnog kursa za podoficire trenutno na poligonu „Peskovi“ realizuju obuku koja budućim najmlađim starešinama omogućava da u realnom vremenu i prostoru proigravaju scenarije i situacije na koje mogu naići u mirnodopskim i ratnim uslovima na svojim dužnostima.\n21.11.2020 Vojska Srbije ispraća patrijarha Irineja\n11.11.2020 Odlikovanja najzaslužnijim u borbi protiv koronavirusa\n30.10.2020 Ministar Stefanović posetio Generalštab Vojske Srbije\n18.10.2020 Zajednička sednica Kolegijuma ministra odbrane i Kolegijuma načelnika Generalštaba\n29.09.2020 Sahranjeni piloti major Krsnik i kapetan prve klase Vasiljević